text:
Oradornan
Tin un lista variá di diferente eskperto i profeshonal nan ku eksperensia i pashon pa e topiko di aksesibilidat. Tur lo tei pa ekipá abo i bo koleganan riba tur loke bo mester sa pa hasi Kórsou aksesibel
Jeff Macalonie
Junior Marketeer @
Profound Projects
Jeff (1996) ta un "Junior Marketer" na e kompania Profound, kaminda e ta kontribuí kontenido na kuentanan di medionan sosial di e diferente klientenan di e kompania i tambe e ta responsabel pa e maneho di e kuentanan di medionan sosial di Profound i Skempi.
E la studia IT na Frater Aurelio SBO i despues a pasa dos aña trahando den "E-sports" na Mèxico, representando e region di Latino Amérika. E la lanta su propio kompania di E-sports ku yama Fuego, pa kual e la tambe enkargá di kreashon di kontenido i manehá tur e kampañanan di diseño di gráfiko i video, entre otro. Su plan ta pa sigui ekspandé su talentonan serka Profound. Su hòbinan ta gaming, piska, bilyart, pasa tempu riba laman den boto i biaha.
Miles Mercera
Presidente/CEO @
CHATA
Topiko: Turismo Aksesibel
Miles ta e presidente I Direktor actual di CHATA. E ta un fanatiko pashoná pa turismo ku e meta pa desaroyá su mes komo profeshonal den e industria global di hospitalidat i turismo ku enfoke riba strategia di negoshi, desaroyo di marka, komunikashon i desaroyo di destinashon.
Miles for di 2004 a drenta e area di turismo I hospitalidat. Ela sigui diferente studio i tambe traha den e area ei na diferente pais manera Renaissance Resort Aruba, Plaza Van der Valk Bonaire, Hilton Curaçao i Sheraton Schiphol.
Miles ta kere den e espiritu hoben, un manera di pensa, un sintimentu ku ta motiva bo saka lo maksimo di bida kada dia
Ruthline Haddocks
Direktora Interino@
Kranshi
Topiko: Invalide Parkeerkaart
Dia 21 februari 1969 den e bario Suffisant famia mama Keta i Winston Haddocks a keda grato sorprendé ku nasementu di 2 yu na e mes momentu. Rudsel i Ruthline Haddocks. Nos tin e plaser di presenta na nos oudiensia sra. Ruthline Haddocks komo un di nos oradonan. Sra. Haddocks a bai Peter Stuyvesant College pa despues sigui ku Middelbare Administratief Onderwijs. Komo un persona ku hopi gana di sigui enrikese su mes a hasi Middle i Voortgezet Management. Nada no a stroba sra Haddocks pa sigui studia i a logra su Bachelor i Master den Bussiness Administration. Sra Haddocks tin su sertifikado Identityfraud and documents. Sra Haddocks a haña 15 aña di eksperensia di trabou den sektor privá.
For di 2007 sra Haddocks ta laborá den e aparato gubernamental entre otro komo:
- Manager Management Ondersteuning na Voogdijraad Kòrsou
- Hefe di departamentu Documenten & Inlichtingen ( pasport, sedula, uittreksel ets. na Asuntunan Publiko)
Aktualmente sra Ruthline Haddocks ta funshona komo Hefe interino di Kranshi. Pa sosega kurpa i mente den su oranan liber sra Haddocks ta Kana i praktika Aerobic. Pa duna bèk na komunidat sra Haddocks ta duna su aporte na Fundashon Tur ta Konta
Iva Martina
Direktora @
Skol Mirna Dovale
Topiko: Aksesibilidat pa ku Oido
Sra Iva Martina a nanse na Kòrsou i studia na Kòrsou i Venezuela. Na Kòrsou el a studia komo maestra di skol básiko na “Pedagogische Academie Curacao” Durante su estudio a bin konstatá ku su subrino a nanse surdu i esaki tabata su motivashon pa bai studia pa “maestra de niño sordos” na Venezuela.
Na aña 1981 el a regresá Kòrsou kaminda el a kuminsá traha na “School voor Doven en Slechthorenden” aktualmente Skol Myrna Dovale. Despues di a traha 25 aña komo maestra e ta, te ku e fecha aki dirigente di e skol.
For di 1982 sra Martina ta aktivo miembro di Fundashon Hèndikép Ouditivo i di 1983 te ku fecha e ta presidente di e Fundashon.
Meta di e organisashon ta: Promové bienestar, físiko, spiritual, sosial i material di esnan ku un hèndikèp ouditivo.
Duna guia i ayudo na esnan ku un hèndikèp ouditivo
Yuraima Bodak
Zorgmanager @
Zorg & Welzijn Groep
Topiko: Aksesibilidat pa ku bista
Yuraima Bodak ta un persona dinámiko, ku gusta desaroyo i inovashon. Yuraima ta bini for di un famia kaminda su mama i tata tin kuater yu, kual e ta esun mayó. Esaki a hasi di Yuraima un persona hopi independiente for di un edat bastante hóben. Kual a kontribuí ku Yuraima tabata konsiente di su vokashon i trahá pa alkansá e metanan ku e la stipulá. Yuraima a bai HAVO i kontinua ku e estudio di Sociaal Pedagogisch Hulpverlener i despues siguí ku Master Social Work. Banda di esakinan Yuraima a hasi diferente kursonan riba e aria di sikologia. Yuraima a trahá na Kòrsou ku diferente organisashon ku tin komo servisio prinsipal, pa yuda, guia i sostené esnan ku un limitashon, ku e meta prinsipal pa integrá e grupo di enfoke den komunidat. Yuraima a trahá direktamente ku e grupo di enfoke, duna konseho kon pa trata ku e grupo di enfoke, forma parti di diferente direktiva i tambe kontribuí pa yega na maneho pa e grupo di enfoke aki. Yuraima tin su propio kompania, ku ta karga e nòmber Konsultorio pa Desaroyo. Aunke e no ta bon den merkadeo, echonan a prueba ku e merkadeo di boka pa boka, a sa di hiba Konsultorio pa Desaroyo na un nivel stabil. Aktualmente Yuraima ta traha na Boneiru komo Zorg Manager na Zorg en Welzijn Groep, tambe komo Project Adviseur di Samenwerkende Fondsen Cariben Bonaire i e ta e kordinadó di Inclusie (kual ta e plataforma na Boneiru pa esnan ku tin un limitashon, malesa króniko i nos grandinan 60+). I banda di esaki ta forma parti di direktiva di dos fundashon. Yuraima ta trahá ku e vishon pa mira e grupo di enfoke (esnan ku un desabilidat) integrá den komunidat.
Andira Kwidama
Manager Customer Service Operations@
Fundashon Kas Popular
Topiko: Bibienda Aksesibel
Andira Kwidama nase na Kòrsou na aña 1969.
Un parti di su studio ela hasi na Ulanda I na Kòrsou ela sigui profeshonalisá su mes.
Banda di su HBO maatschappelijk werker ela hasi su ‘Master Social Work’ na Universidat di Kòrsou.
Ela traha pa algun aña den e funshon di maatschappelijk werker na Stichting Rehabilitatie Brasami i tambe komo Hefe di departamento Sosial. Brasami ta un instituto ku ta duna kuido i tratamentu intramural na personanan ku tin problema di adikshon.
For di aña 2006 e ta laborá na Fundashon Kas Popular primeramente komo maatschappelijk werker kaminda e ta duna guia na e hürdónan ku tin un kas di hür na Fundashon i for di aña 2013 e ta Manager di Sektor Sosial.
E ta sinti su mes yama pa kontribuí pa halsa kalidat di Bida na esunnan ku ta den un nesesidat sosial-ekonómiko.
Gerald Rosina
Hefe interino departamento di mantenshon @
Obranan Publiko/VVRP
Aksesibilidat den Sentro di Suidat-
Rapport 2014
Godalys Reina
Direktor Interino @
Pro Kuido
Topiko: Guia pa mehorá aksesibilidat
Noëmi Panneflek
Arkitkto @
Arkitektura MODUS 10 BV
Topiko: Guia pa mehorá aksesibilidat
Maaike Versteeg
Ergotherapeut @
Ergom
Topiko: Guia pa mehorá aksesibilidat
Maaike Versteeg (1975) ta fundado I doño di Ergom BV for di 2004. Maaike a gradua komo un ergotherapeut na 1999 na Hogeschool Rotterdam I a kuminsá traha na Revalidatie centrum curacao te 2007. Ela traha komo ergotherapeut I ko-direktor di Pro Kuido for di 2007 te ku 2013. Awe e tin su propio kompania I ta duna konseho na Best Care Logistic in Bonaire. E ta miembro di e komishon di indikashon di Sentro Solari, ministerio di SOAW, departamento di labor pa inspekshoná I konsehá si un persona ku un limitashon funshonal ta apto pa trabou i/of posishon. E ta miembro di e asosiashon Arbo Platvorm Dutch Caribbean; un asosashon di ekspertonan laboral ku e meta pa mehorá kondishonan di trabou. Tamb Maaike ta miembro di e team di konsehero di Fundashon Alton Paas for di 2014.


c: text/html

text:
Siman tras di lomba a tuma luga e conferencia internacional di caliber halto, organisa pa ASIS riba area di siguridad. Diferente orado manera entre otro hefe global di Facebook su security, tambe orado di FBI, ES Corporations y Force Protection di Defensa Mericano, a hiba palabra y haci nan presentacion dilanti un sala cu tabata sold out.
Minister di Husticia, Rocco Tjon tambe tabata presente y a habri e conferencia aki. Den entrevista el a duna di conoce cu e tipo di conferencia aki ta di sumo importancia caminda diferente partner di tur sector, tanto priva como publico, ta yega hunto. Den su bista esaki ta e caminda cu mester bay mirando e retonan pa por combati criminalidad ta bira mas y mas grandi y ta keda evoluciona constantemente. P’esey mes e tipo di cooperacionnan aki ta importante.
Ambos sector tin su profesionalnan cu por comparti informacion cu otro y asina traha miho cu otro tambe, pa asina combati diferente fenomeno di criminalidad particularmente locual ta trata cybercrime como crimen financiero. Minister Tjon a felicita e iniciativa aki cu ta uno importante pa pais Aruba.
Pa locual ta trata e speakernan, nan a comparti informacion, conocemento y experiencia valioso como tambe brinda e oportunidad pa haci pregunta y forma netwerk cu otro. E taya di orado un biaha mas cu a forma parti di e conferencia aki tabata excepcional, cual na mes momento ta eleva nomber di Aruba y nos region.
Un di e invitadonan pa e conferencia aki tabata Jamie Sanderson Reid cu ta director of cyber, governance na ES Corporations y a comparti cu nos con sorprendi el a keda di mira un sala yen di profesional riba diferente sector yega hunto pa comparti idea, pensamento fresco y riba futuo pa asina brinda proteccion fisico, di informacion pero principalmente nos hendenan. Reid tabata inmensamente agradeci pa e oportunidad di por a comparti cu tur presente con pa mehora e siguridad, particularmente riba e aspecto sibernetico.
Cyber security ta un di e temanan cu a acapara basta atencion. E la cambia e panorama di siguridad por completo. Aruba y otro pais chikito na mundo a bira victima / target na varios ocacion di atake cibernetico, entre otro riba instancia gubernamental, semi-gubernamebtal pero tambe riba empresa priva cu ta birando victima di atake cibernetico.

robotstxt: allowed

filter: keep


text:
“Mi ta conciente pa ta un entrepreneur awendia no ta nada facil”. Tin hopi competencia, e clientenan ta critico y bon informa, tin hopi ley y regla complica cu un entrepreneurmester cumpli cu ne y e costo di haci negoshi ta sumamente halto.
“Pa un entrepreneur por sobrevivi, e mester ta inovativo y dinamico, Semper tin cu pensa con pa ta ‘one step ahead’, y e mester busca su niche den mercado, Ta e mentalidad aki di e entrepreneur ta e mentalidad cu ami kier motiva den nos empresarionan actual y esnan den futuro como Minister di Economía, Comunicación y Desaroyo Sostenibel”, Sr. Weverta menciona.
Esaki solamente no ta suficiente pa por diversifica nos economía, pa crea un industria nobo, den e caso aki un industria cu ta ‘data-driven’, basa riba tecnologia, inovativo, y cu e potencial pa por suministra e comunidad comercial internacional, Gobierno di Aruba tin un responsabilidad granditambe. “Mi ta considera e responsabilidad aki como esun di mi, como Minister encarga cu tanto economía, como comunicacion”, Minister Wever.
Como país nos ta para dilanti retonan sumamente grandi, tinpersonanan cu a bisami cu esaki ta e peor momento pa asumiun cargo di Minister. E berdad ta cu e situacion financiero y economico di nos pais no ta bon, pero a pesar cu tin retonangrandi nos dilanti, mi ta convenci cu tin hopi oportunidad tambe.
E realidad ta cu como pais nos no tin e luho mas pa ‘take iteasy’, esaki ta e momento, e periodo di gobernacion cu nos por trece un cambio structural den nos economia, mehora e condicionnan pa haci negoshi, esta reduci red-tape y reduci ecosto di haci negoshi (‘cost of doing business’) y crea pilarnaneconomico nobo. Segun Minister Wever, “e unico manera panos como pais sali di e abismo financiero y economico aki tadoor di desaroya economicamente. Pa e motibo akiiniciativanan manera Immerse ta di vital importancia”.


text:
Actualmente tin un lucha tras di cortina pa forsa Aruba reconoce matrimonio di mesun sexo. Un tactica di e activistanan homosexual ta pa evita bos y voto di pueblo door haci apelacion na corte of na parlamento. Corte mester dicta a base di nos leynan existente. Parlamento so tin palabra final den cambia ley. Matrimonio pa parehanan homosexual no ta un derecho humano. Iglesianan Cristian di Aruba kier a contribui na e discusion riba e topico aki door di trece algun punto adicional di relevancia. Tanto nos pueblo como nos parlamento mester ta bon informa prome cu tuma un decision riba e asunto aki, pasobra e consecuencianan ta grandi.
Origen di homosexualidad:Ciencia nunca a produci evidencia pa determina origen di homosexualidad. Algun ta bisa cu hende ta nace homosexual, otro ta bisa cu hende ta bira homosexual den transcurso di bida. Cu un hende por sinti atraccion sexual pa un persona di mesun sexo ta un realidad. Cu un persona adulto por sinti atraccion sexual pa un menor di edad tambe ta un realidad. Cu un homber hetero por sinti atraccion sexual pa un muhe cu no ta su esposa tambe ta un realidad. Di unda e sentimentonan aki ta bin no ta e punto importante. Importante ta e manera cu sociedad ta responde na e sentimentonan aki. Sociedad ta bisa cu no ta bon pa un adulto entrega na su deseo sexual pa un menor di edad. Sociedad ta bisa cu no ta bon pa un homber casa entrega na su deseo sexual pa un muhe cu no ta su esposa. Di e mesun manera sociedad mester bisa tambe cu no ta bon, no ta moralmente aceptabel, cu un hende ta entrega na su deseo sexual pa personanan di mesun sexo.
Sentido comun:Tin hopi caso di persona cu antes tabata homosexual y awor a logra vence nan atraccion pa personanan di mesun sexo. Esaki riba su mes mester ta prueba cu ta posibel pa cambia. Tin casonan documenta di hende cu a sali for di estilo di bida homosexual sin ningun clase di terapia. Dr. Jose Dunker ta un psikiatra na Republica Dominicano cu a yuda hopi hende sali for di e estilo di bida homosexual. Un di e consecuencianan di legalisacion di matrimonio di mesun sexo na Merca ta cu awendia varios estado ta pusha pa declara asistencia na personananan cu kier sali for di e estilo di bida homosexual como algo ilegal. Na hulanda e forma di terapia aki no ta wordo cubri mas door di seguro medico. Homosexualnan ta bisa cu nan a nace asina y nan no por cambia. Pedofilnan tambe ta bisa cu nan a nace asina y nan no por cambia. Promove prefencia sexual di homosexualnan ta un ideologia, e no ta basa riba leynan di naturalesa. Simplemente bisa, e ta contra naturalesa.
Iglesianan Cristian di Aruba18 di october 2019


text:
Próksimamente Kòrsou lo dal un stap mas serka di miembresia independiente den WTO
Minister Cijntje lo partisipá na e di 12 konferensha
Ministerial di World Trade Organization na Ginebra!
WILLEMSTAD – Minister di Desaroyo Ekonómiko, sr. Ruisandro Cijntje ta liderá un delegashon di
Kòrsou ku a biaha pa partisipá na e di diesdos konferensia ministerial (MC-12) di World Trade Organization
(WTO) na Ginebra, ku ta tuma lugá di 12 di yüni te ku 15 di yüni 2022 despues ku esaki a keda postponé
den luna di novèmber di aña pasa en konekshon ku e pandemia di covid-19. E konferensia ministerial akí
ta e órgano di mas haltu den WTO. E konferensia ministerial di WTO ta tuma lugá kada dos aña i
ministernan enkargá ku komersio internashonal di 164 pais rònt mundu ta bini huntu ku 25 otro paisnan ku
ta miembro opservadó pa deliberá i tuma desishonnan importante tokante komersio internashonal.
Partisipashon di minister Cijntje na e konferensia ministerial di e aña akí ta èkstra importante, pasobra for
di mart 2020 e Konseho General di WTO a bai di akuerdo pa Kòrsou bira miembro opservadó di WTO.
Durante di e konferensia di e aña akí lo ta e promé biaha ku un minister pa desaroyo ekonómiko di Kòrsou
lo sinta na mesa representando Kòrsou durante di e deliberashonnan den e reunion komo un pais responsabel
pa su propio maneho di komersio internashonal. Durante e konferensia akí, Minister Cijntje lo tin un
enkuentro ku diferente otro minister i representante di paisnan importante pa Kòrsou su komersio
internashonal, manera Hulanda, Estádos Unídos, Union Oropeo i tambe representantenan di paisnan ku
Kòrsou aktualmente ta òf próksimamente lo negoshá tratadonan bilateral di komersio ku nan, manera:
Colombia, Repúblika Dominikana, Trinidad & Tobago i Sürnam.
Tur esakinan lo yuda konkretisá e meta di e minister di desaroyo ekonómiko, kual ta pa Kòrsou bira
miembro di WTO, komo teritorio aduanal independiente den Reino.
E petishon pa bira miembro independiente di WTO ya ta den proseso for di e momentu ku Kòrsou a wòrdu
aseptá komo miembro opservadó den e organisashon na mart 2020. Na e mesun momentu ei, e Konseho
General di WTO a instalá tambe un grupo di trabou, ‘Accession Working Party’ (AWP), pa eksaminá e
petishon di Kòrsou pa bira miembro independiente di WTO. Una bes Kòrsou kumpli ku e kondishonnan ku
WTO ta mara na e miembresia akí, e presidente di e AWP por plania, huntu ku sekretariado di WTO, e
promé reunion di e AWP pa kuminsá e negosashonnan entre Kòrsou i e 164 miembronan di WTO. Te na e
momentunan aki, Kòrsou ta kanando segun skema i ta spera di konkluí e negoshashon di tal manera ku pa
desèmber 2023 nos por bira miembro independiente di WTO” minister Cijntje ta indiká.
Pa mas informashon tokante WTO por bishitá http://www.wto.org.


text:
Kralendijk- Miembro di Konseho Insular, Daisy Coffie a skibi un karta pa bezaghèber Edison Rijna en konekshon ku un petishon di e ‘bewindvoerder” di BOPEC pa a fia un suma di 250 mil dolèr di teritorio insular.
“Gezaghèber a informá nos den un presidio ku a drenta un petishon pa un fiansa di 250 mil dòler for di e “bewindvoerder” den e kaso di “surséanse van betaling” ku Korte a duna BOPEC. Gezag a keda di duna nos informashon adishonal durante e siman. Entre tantu nos a tuma nota ku Korte a deklará BOPEC fayit. Kiko esaki ta enserá den e totalidat aki?”, asina Coffie a puntra.
Coffie ta mustra riba e echo ku te asina leu, OLB siempre a para riba punto ku no ta mete den BOPEC . “Biniendo bèk riba e petishon pa fiansa di 250 mil dòler. Na tur okashon OLB a mantené e posishon di lo no mete den BOPEC, argumentando ku gobièrnu no por mete den un kompania privá. No mester lubidá ku biaha pasá kaba a duna BOPEC un adelanto di un montante semehante sin ku a buska aprobashon di Konseho Insular i sin ku a pone e adelanto aki riba papel ku e kondishonnan bou di kua a duna e adelanto”.
Advertensia
Coffie ta bisa ku komo miembro di Konseho Insular e ta atvertí Kolegio Ehekutivo pa no kometé e error di fia sèn na BOPEC. “Ta p’esei mi petishon ta pa Kolegio Ehekutivo manda tur dokumentashon detayá ku ta sostené e petishon di e “bewindvoerder/curator” pa Konseho Insular mas pronto posibel”, asina Coffie ta skibi. Coffie ta ekspresá tambe di mira tur e konsehonan di e departamentunan, mui en espesial esun di finansa na Kolegio ehekutivo.
Coffie ta sigui bisa ku ta Interesante pa sa kon ministerionan di Ulanda, en partikular RWS i ILT ta pensa, pero mas importante ta kon gobièrnu Ulandes ta pensa riba e situashon aki. Al fin al kabo nan ta ko-responsabel pa e debakel ku BOPEC a pasa aden.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Anto cu security ta cuida full e mall
Diamars madruga a drenta informe di cu a mira 2 sospechoso bay cu 2 bulto banda di Certified Mega Mall, mesora a dirigi un patruya na e sitio. Na yegada di e patruya no a bin encontra cu ningun hende pero a nota cu e rolluik di Long Island tabata hisa. Polis a localisa e doño pa asina e bin wak su negoshi y wak kiko a ser horta. Ultimo temponan aki na varios ocasion kiebro a ser cometi siendo cu e mall tin security e preguntanan ta awor: Den oranan di madruga cu ta keto keto, e sonido di glas cu ta kibra no ta ser scucha? Ora cu hisa rolluik tampoco ta ser scucha? Ta con por ta posibel?


text:
Resultadonan di Spring Training ayera:
- Baltimore Orioles a derota Boston Red Sox ku skor di 5-4
Jonathan Schoop no a hunga den e partido aki
- Detroit Tigers a gana Philadelphia Phillies ku skor di 1-0
- Miami Marlins a pèrdè di Atlanta Braves ku skor di 9-2
Andrelton Simmons a hung shortstop i no a konektá hit den tres turno na bate. Su promedio aktual ta .267
- New York Yankees a pèrdè di Toronto Blue Jays ku skor di 10-6
- Pittsburgh Pirates a derota Minnesota Twins ku skor di 2-1
- Washington Nationals a pèrdè di St. Louis Cardinals ku skor di 3-2
- Kansas City Royals a pèrdè di San Diego Padres ku skor di 9-5
- Los Angeles Angels a derota Oakland Athletics ku skor di 6-2
- Seattle Mariners a pèrdè di Texas Rangers ku skor di 5-3
- Cincinnati Reds a pèrdè di Chicago White Sox ku skor di 9-5
Roger Bernadina a hunga centerfield i a konektá 1 hit den 4 turno na bate ku un kareda empuha. Roger su promedio aktual ta di .409
- Colorado Rockies a pèrdè di San Francisco Giants ku skor di 8-6
- Milwaukee Brewers a pèrdè di Cleveland Indians ku skor di 10-3
- Chicago Cubs a pèrdè di Arizona Diamondbacks ku skor di 14-4
Didi Gregorius a hung shortstop den e partido aki i no a konektá hit den 2 turno na bate. Su promedio aktual ta .195
- New York Mets a pèrdè di Houston Astros ku skor di 9-6
- Baltimore Orioles a empatá ku Tampa Bay Rays na 4 kareda
Jonathan Schoop a hunga tersera base den e partido aki i no a konektá hit den 3 turno na bate, ku 1 base por bola. Jonathan su promedio aktual ta di .368
Partidónan di Spring Training pa awe:
- Washington Nationals kontra New York Mets
- Atlanta Braves kontra Detroit Tigers
- Miami Marlins kontra St. Louis Cardinals
- New York Yankees kontra Pittsburgh Pirates
- Toronto Blue Jays kontra Philadelphia Phillies
- Arizona Diamondbacks kontra Cincinnati Reds
- Chicago White Sox kontra Chicago Cubs
- Cincinnati Reds kontra Milwaukee Brewers
- Cleveland Indians kontra Arizona Diamondbacks
- Minnesota Twins kontra Boston Red Sox
- Tampa Bay Rays kontra Baltimore Orioles
- Los Angeles Angels kontra Los Angeles Dodgers
- Oakland Athletics kontra San Francisco Giants
Breve:
- Segun gerente general di Arizona Diamondbacks, Kevin Towers, e no ta antisipando un kambio di ekipo pa Didi Gregorius. “Nos a haña diferente yamada di otro ekiponan pa nos hungadónan di kuadro, pero mi no ta antisipá niun kambio ku ta involukrá nos hungadónan di kuadro,” Towers a bisa. Mas aleu Towers a bisa, ku ainda e ekipo no a determiná si nan ta kuminsá e temporada ku un of dos hungadó di kuadro. E desishon ei tin ku wòrdu tuma te djasabra despues di wega. Segun Towers, e ta kere ku tur su hungadónan di kuadro ta keda ku e ekipo di Arizona Diamondbacks of ku e afiliashon di Diamondbacks den Tripel A, kual ta Reno Aces. E ekiponan ku tabata den kòmbersashon ku Diamondbacks pa un posibel kambio ta, Cincinnati Reds, Pittsburgh Pirates, Detroit Tigers, New York Mets i New York Yankees.
- E ekipo di Los Angeles Dodgers a informá ku picher Clayton Kershaw lo no ta disponibel pa picha e promé partido di temporada djadumingu awor. E picher a sinti un tiki doló na su lomba den entrenamentu. Esaki a pone ku e ekipo di Dodgers a mand’e bai hasi un MRI, loke a mustra ku e picher tin inflamashon na su lomba ariba.
- Segun un estudio hasi pa Associated Press, e ekipo di Los Angeles Dodgers ta e ekipo ku e payroll di mas altu e temporada aki. E ekipo di Dodgers a para e racha di 15 aña ku New York Yankees tabata tin ku e payroll di mas altu. Segun Associated Press e payroll di Dodgers ta keda proyektá na $235 mion dòler. Na di dos lugá ta New York Yankees ku un payroll di $204 mion dòler, miéntras ku na di tres lugá tin Philadelphia Phillies ku $180 mion dòler. Boston Red Sox ta na di kuater lugá ku $163 mion dòler i Detroit Tigers pega su tras ku $162 mion dòler. E ekipo di Hosuton Astros ta den bòm di e tabla ku un payroll di $45 mion dòler i e ekipo di Atlanta Braves ta den mei mei di e tabla ku un payroll di $106 mion dòler.


text:
Aki tin algun tip con pa prepara bo mes pa bo mascota ta proteha den e temporada aki:
- Prepara un espacio cu ta duna proteccion contra awa y biento fuerte. Si e mascota por ta paden cerca di famia, ta miho. Esaki lo yuda mantene e mascota trankilo.
- Percura pa e espacio ta confortabel cu ta contene awa, cuminda y e obhetonan preferi di bo mascota.
- Percura pa tin suficiente cuminda y awa pa e mascota durante minimo durante 7 dia.
- Acumula material necesario pa mantene higiena di bo mascota durante e dia/oranan cu e ta den cas. Material manera papel di corant, saco di sushi y pads pa vloer, entre otro.
- Si durante of despues di horcan bo famia mester evacua, hiba bo mascota cu bo, no lag’e atras.
Pa mas informacion y keda bon informa riba horcan, like y follow Pagina di Facebook di Departamento di Salud Publico y Bureau Rampenbestrijding Aruba.


text:
Kralendijk – For di 12 di mart 2022, personanan riba 70 aña i otro hendenan ku un salú vulnerabel por pasa un di dos angua di buster. E di dos angua di buster ta disponibel tambe pa habitantenan di kasnan di kuido i hende grandi. I pa tur hende ku problema médiko serio ku un karta di referensia di nan spesialista. Meskos ku tabata e kaso pa e promé angua di buster, e hendenan akí ta haña konseho di nan spesialista pa pasa e di dos angua di buster.
Hendenan vulnerabel mester di un angua di buster pa motibu ku nan ta kore mas riesgo pa bira hopi malu den kaso di kontagio. Serka nan, protekshon di e anguanan di corona i e promé angua di buster ta baha mas lihé ku serka otro hende. E di dos angua di buster ta pone ku nan ta èkstra protehá atrobe. Pa e di dos angua di buster ta usa e bakuna di Pfizer.
Tin kondishon pa personanan di riba 70 aña i otro hendenan vulnerabel pasa e di dos angua di buster. Nan mester a pasa nan angua di buster tres luna pasá òf mas. Si nan a haña corona, nan mester a haña esei minimalmente tres luna pasá.
Personanan riba 70 aña i otro hendenan vulnerabel por pasa e di dos angua di buster djasabra 12 di mart 2022 sin sita na Sentro Deportivo Jorge Nicolaas. I esei por di 09:00 – 14:00. Personanan ku pa motibu di nan salú òf un otro motibu no por bai e sentro deportivo fásilmente, por yama 0800 0900.
Via e number akí, nan por traha un sita pa pasa e di dos angua di buster na kas. Habitantenan di kasnan di kuido i di hende grandi por pasa e di dos angua di buster na e kasnan ei mes. E departamento di Salubridat Públiko tin plan pa ofresé e di dos angua di buster na Rincon tambe. Tin ku anunsiá e fechanan ainda.


text:
Diabierna atardi a drenta informe di cu tin un grupo di motociclistanan ta draai y drift den e area di Pindastraat causando hopi bochincha y stroba e trankilidad di e barrio, mesora a dirigi patruyanan na e sitio. E patruyanan a organisa nan mes cu strategicamente nan a bini for di tur angulo hasta patruyanan di Santa Cruz, Noord, Strandpolitie y hasta e brigada motoriza a bay reforza e patruyanan di Oranjestad den forma tactica pa atrapa nan. Ora nan a yega a haya apenas algun brommer y a confisca un di nan cu no tabata tin su papelnan na ordo. Ademas polis a scual tur hende eynan. Takelwagen a bay busca e brommer confisca y a hiba esaki na warda di polis.
1 thought on “Polis a confisca un brommer y a para fiesta di draaimento cu driftmento cu tabata causa bochincha”
-
ta tur mester a confisca toch? actua drechi!!! move ful e ehercito di polis pa confisca uno? come now!!


text:
WILLEMSTAD – E kampionato lokal di futbòl Liga MCB ta kontinuá e wikènt aki na Stadion Ergilio Hato ku sinku partido.
E partido nan ta kuminsá awe, djabièrnè 6 di yüni pa 8:30 di anochi ora ku SUBT enfrentá e ekipo di Jong Colombia
Mañan djasabra 7 di yuni tin dos partido. E promé ta 7’or di anochi entre Jong Holland i Vesta. Despues, 9’or di anochi, Hubentud Fortuna ta subi tereno kontra Centro Dominguito.
Djadumingu 8 di yüni tambe tin dos partido. Kuminsando 5?or di atardi ku e partido entre Victory Boys i UNDEBA. Mas lat, 7?or di anochi FC Sithoc lo enfrentá Centro Barber.


text:
Aruba
Benny Sevinger (AVP): Minister Guilfred Besaril ta bou investigacion
E actual miembro di parlamento y alabes ex-minister di Gabinete Mike Eman I y II no por caba di compronde e maneho di minister-president Evelyn Wever-Croes. E tabatin critica riba e echo cu Minister Guilfred Besaril ta hayando un trato preferencial, aunke e ta bou di investigacion pa su maneho financiero na Arubahuis.
Parlamentario Sevinger a enfatisa cu si compara e caso di Besaril y esun di Liesje Khemlani, secretaria na Parlamento di Aruba, cu mesora a mand’e cas y prohibi su entrada den e edificio. Esey pasobra a cuminsa un investigacion contra dje, cu de facto, segun parlamentario Sevinger, nunca a ni cuminsa.
Pero, den e caso di minister Besaril, ta nota cu trahadonan di e departamento di finansa di Arubahuis a bati alarma na Prome Minister, cu na su turno a instrui CAD y DRA pa conduci un investigacion interno.
Pa un relato mas amplio, lesa edicion di TREMPAN.


text:
Aruba
Reunionan entre Gobierno di Aruba y van Huffelen a cuminsa den weekend!
Posted on 06/19/2022 7:54 pm AST | Updated on 06/19/2022 7:55 pm AST
ORANJESTAD – Ya for di diasabra anochi 18 di juni, e prome reunion riba nivel di Gobierno di paisnan den Reino y Secretario di Estado Alexandra Van Huffelen a tuma luga, despues cu apenas algun ora prome diasabra mes e mandatario Hulandes a yega for di Bonaire. E prome reunion aki tawata entre Aruba y Hulanda. Pa Aruba tawata presente Prome Minister Evelyn Wever-Croes y Minister Xiomara Maduro y pa Hulanda Secretario di Estado Van Huffelen y e respetivo delegacionnan.
E punto di agenda tawata temanan financiero. Entre otro Presupuesto 2022 y Rijkswet Aruba Financieel Toezicht, (RAFT). Riba RAFT a delibera extensamente y Aruba a accentua e preocupacionnan cu tin y Hulanda tambe a trece dilanti nan puntonan. A haci palabracionnan concreto di e siguiente pasonan cu lo tuma riba RAFT, aunke e palabracionan no ta conoci pa noticiacla.com (ainda).
Diadomingo anochi, e di dos reunion lo mester a tuma luga hunto cu Premier di Corsou Gilmar Pisas y Premier di Sint Maaten Silveria Jacobs. Presente tambe lo ta Vice Premier di Corsou Ruthmilda Larmonie-Cecilia y Minister di Finansas di Sint Maarten Ardwell Irion y demas delegacionnan. Dialuna lo continua cu e reunionnan henter dia.
E puntonan di agenda ta e recorte di salario di 12,6 %. E topico aki, a bin riba agenda na ultimo momento riba peticion di Corsou y Sint Maarten cu ta den situacionnan poco diferente cu di Aruba. Pa Aruba esaki ta hopi importante pasobra Secretario di Estado Van Huffelen lo pone e punto aki riba agenda di e Conseho di Minister di Reino diabierna awo pa asina Aruba por cumpli cu e condicionnan y por paga e 5% cu Gobierno kier paga na juli. COHO tambe ta riba agenda como tambe e futuro relacionnan den Reino.


text: Representantenan di entre otro gruponan di músika i baile a pasa buska tèst propio grátis na e drive thru di e departamentp di Salubridat Públiko. A organisá e drive thru djárason 20 di aprel ku bista riba selebrashon di Dia di Rincon i e Simadan di Chana i Dui. Diputado Nina den Heyer a yama e esnan ku a bai buska tèst propio bonbiní. Salubridat Públiko a pone e tèstnan propio disponibel tambe pa prensa. Miembronan di prensa a hasi uso di esaki. E departamento ta wak bèk riba un aktividat eksitoso. E bishitantenan no solamente a haña tèst propio, sino a trit nan tambe aw’i lamunchi, rep’i pampuna i nan por a gosa di músika krioyo.


text:
Dos persona a fayece durante un tiramento na un zorgboerderij na Alblasserdam. Ta trata di un hende muhe di 34 aña fo’i Alblasserdam y un hoben di 16 aña fo’i Dordrecht.
Un mucha homber di 12 aña fo’i Hendrik-Ido-Ambacht y un hende muhe di 20 aña fo’i Alblaserdam, a resulta gravemente herida, segun polis di Rotterdam. Tambe tin un herido leve.
Poco despues di e tiramento, a detene un homber den un park na Alblasserdam y a confisca e arma di candela. Ta trata di un homber di 38 aña fo’i Oud-Alblas, un pueblo no mucho leu di Alblasseram. E homber ta deteni y interoga. Polis ta investigando cas di e sospechoso.
Ainda no sa nada riba e motibo di e sospechoso. Polis ta kere cu el a actua su so. Ora cu e homber a drenta e boerderij y a cuminsa tira, tabatin hopi hende presente.
E homber no tin antecedente penal, pero si sa cu e sa haci bochincha frecuentemente. E homber lo a keda n’e zorgboerderij anteriormente. Segun Algemeen Dagblad, a base di informacion acumula, ta trata aki di un tal John S. di Oud-Alblas.
Gemeente di Alblasserdam ta papia di un dia scur. Alcalde Paans a bisa cu nan ta solidario cu e famia di e fayecidonan. “Hopi hende cu tabat’ey presente n’e zorgboerderij tabata testigo di e tiramento,” e alcalde a bisa den un rueda di prensa.
ZORGBOERDERIJ
E homber a cuminsa tira poco prome cu 11:00 am rib’e propiedad di e zorgboederij situa riba Molensingel, pafo di e gemeente. E servicionan di emergencia a acudi masalmente, incluyendo dos helicopter.
Rib’e website di e zorgboerderij, ta bisa cu ta duna trabao principalmente na mucha, hoben y adulto cu un incapacidad of malesa mental. E zorgboerderij tambe ta ofrece alohamento na hoben y adulto cu mester di gara rienda di nan bida bek, por ehempel como parti di un proceso di integracion.
A yama Slachtofferhulp y ta studiando si ta necesario e asistencia di specialista p’e grupo vulnerabel cu ta traha den e zorgboerderij.


text:
Djasabra dia 4 di yuni Korsou a sali ku su prome wega kontra Peru
nos a perde ku Skore di 5 pa 1
Picher Perdedor tabata Leonela Elisabeth
miho Bate Maximiliana THAIMA 2-1
Dia 5 di yuni nos a topa e ekipo Argentina 21
Bou di lansamentu di J’Dah Girigorie nos a blankia Aregentina 21 ku skore di 8 pa 0
Picher ganador J”Dah Girigorie
miho bate Jandely RICARDO i Anias Piar di 2-2
Awe dia 6 di juny nos ta hunga di 3 wega, 2or di atardi kontra Argentina Señor
KOMPARTI E NOTISIA AKI VIA / Share the news
Like this:
Like Loading...


text:
The content originally appeared on: Diario
Polis di Paraguay si a keda vigila tur hende di e avion Emtrasur
ASUNCION: E siman aki, Ministro di Interior di Paraguay, Federico Gonzalez a confirma cu oficialnan di Polis di e pais a keda vigila y acompaña e tripulantenan di e avion Boeing 747-300M registra bao bandera Venezolano, ora cu esaki a bishita e pais na luna di Mei pa busca un cargamento di cigaria pa hiba rumbo Aruba.
Manera ta conoci, awor na fin di Juni, e avion Boeing 747-300M aki ta grounded na Argentina, y hayando atencion di prensa internacional.
E Ministro Paraguayo a bisa cu ora cu e avion di carga a yega Paraguay riba Diabierna 13 di Mei 2022, a bin descubri cu abordo tabatin 19 miembro di tripulacion, pues 5 hende di Iran, y 14 hende di Venezuela. Esey ta algo cu a hala atencion di autoridadnan na Paraguay, pasobra un avion di carga normal ta bin cu 6 of 7 tripulante so. Y nan ta bay overnight algun anochi, pasobra e vuelo pa Aruba ta sali te Dialuna.
Pesey Polis di Paraguay a pone extra vigilancia riba e tripulantenan, y extra vigilancia riba e avion staciona na Aeropuerto.
Ministro Gonzalez a bisa cu loke autoridad a haci no tabata un ‘custodia policial’, pero djis un vigilancia pasobra nan no sa exactamente kende a tripulantenan ta.
E avion ta di e aerolinea Emtrasur crea door di Gobierno Venezolano, y pusha bao braza di Conviasa pa e parti operacional. E ta wordo mira como un avion di regimen Maduro. E doño anterior di e Jumbo Jet, esta e Mahan Air di Iran tabata bao vigilancia di autoridadnan Mericano, pasobra e ta wordo considera como colaborador di regimen di Tehran den e respaldo logistico di actividadnan terorista. Y awor cu e avion di Cargo ta bulando bao bandera venezolano, e ta sigui comete iregularidadnan durante vuelo, door di e.o. paga su sistema di ADS-B (paga su visibilidad pa radar).
Ministro a bisa cu Polis na Paraguay a escolta e stranheronan te na e Hotel unda nan a aloha di 13 te cu 16 di Mei na e capital di departamento di Alto Paraná, pero no tabatin ‘custodia’ of un acompañamento permanente durante nan estadia na e ciudad.
Segun e Ministro, na e Aeropuerto Guarani cu ta sirbi Ciudad del Este, na e frontera cu Brasil, ta existi un ‘protocol di acompañamento’ na tripulantenan stranhero, debi cu na e stacion aereo aki ta traslada divisa.
Terorista abordo di e Boeing 747: Mientras tanto e noticia mas impactante ta loke e Ministro encarga cu Servicio di Inteligencia SNI na Paraguay, Esteban Aquino, a confirma Diamars siman pasa cu un di e tripulantenan abordo di e avion Emtrasur, ta un miembro terorista di e Forzanan Quds, cu ta un di e cinco divisionnan di Guardia Revolucionario Islamico di Iran (IRGC) cu ta specializa den combate inconvencional y operacionnan di inteligencia militar. Merca a cataloga e Forzanan Quds como un organizacion di Terorista.
No ta Paraguay so a confirma esaki! Autoridadnan na Argentina caminda e Boeing 747-300M aki ta grounded, a identifica un di e tripulantenan Irani como Gholamreza Gashemi, kende tambe ta un conocido miembro di Forzanan Quds. E ta e piloto di e avion, y ta ademas director ehecutivo y miembro di conseho di Administracion di Qeshm Fars Air, cu ta un compania cu ta duna asistencia na Forzanan Quds.
Paraguay a bisa cu nan ta 100% sigur cu esaki mes ta e persona terorista cu ta viahando rond abordo di e avion Venezolano ta bishitando diferente pais. E tabata abordo di e avion tambe ora cu Dialuna 16 di Mei, el a ateriza na Aruba y a keda par di ora aki. Ningun musca a bula e dia ey pa cu nan presencia.
Otro detaye cu Paraguay a descubri, ta cu ora cu e avion a baha nan a presenta un lista di e tripulantenan abordo. A bin nota cu ningun Irani nan nomber tabata poni riba e lista aki. Posiblemente esey ta e caso tambe ora e avion a baha na Aruba. Autoridadnan di Aruba lo a djis haya e lista cu nomber di Venezolanonan, y ningun hende lo a puntra con bin tin 5 Irani tambe abordo.
Paraguay a bin haya sa kende exactamente tabata e hendenan Irani aki, te ora cu e avion ya a lanta vuelo rumbo pa Aruba. Nan a haya esaki via canalnan di inteligencia internacional. Pero ya e ora e avion a bay caba, cu e terorista di Forzanan Quds abordo como piloto.
Mientras tanto, Aruba a pone e avion di Emtrasur aki riba blacklist.


text:
MONTSERRAT — Despues di un viktoria di dos-pa-un djabièrnè ultimo na Stadion Ergilio Hato, e selekshon di Kòrsou ta hunga awe e partidó di buèlta kontra Montserrat. Djadumingu e selekshon nashonal a biaha pa e isla di Montserrat i ayera a praktika na Blakes Estate Stadium kaminda e partido ta tuma luga awe nochi 7’or.
Pa e selekshon ku ta bou di guiá di Patrick Kluivert i Etienne Siliee e tarea simpel, e ekipo tin 90 minüt pa saka sea un viktoria mas of un empate. Ku kualke un di e dos resultadonan aki e selekshon nashonal di Kòrsou lo enfrentá Kuba den e periodo di 9 pa 16 di yüni próksimo den e eliminatorio pa Mundial Rusia 2018.
E selekshon di Kòrsou por permití su mes un derota i ainda avansá pa e partido kontra Kuba, pero den e kaso aki e diferensia di gol ku e selekshon nashonal pèrdè kuné lo determiná su pase si of no.


text:
Elliott Loonstra PLY a logra un biaha mas. Team Loonstra a yega na Rio de Janeiro, Brazil pa e 2022 Pan American Para Taekwondo Open Championships di cual 59 atleta di 17 pais a participa. Su prome pelea tabata contra di Brazil cual a termina den 26 seconde cu un score di 5-0 na fabor di Loonstra despues cu e atleta di Brazil a retira. Esaki a sigura Loonstra su lugar den e semi-final. Su siguiente pelea tabata contra un otro atleta di Brazil y despues di un pelea fuerte, na final e atleta di Brazil a avansa pa final. E momento aki ta representa e di dos medaya gana na e Pan American Para Taekwondo Championships pa Loonstra den su carera den e deporte di Para Taekwondo. Tene na cuenta cu e categoria cu Loonstra a participa aden tabata esun di mas grandi cu un total di 14 atleta registra.
Coach Luciano Mazzeo a wordo aserca pa asina coach atletanan di otro paisnan di cual nan coachman no tabata tin e certificacion apropia pa coach na e evento aki di nivel asina halto. E paisan cu a pidi ayudo tabata Argentina, Chile y Republica Dominicana. Argentina a gana plata, Chile a gana brons y Republica Dominicana e gana plata. E atleta di Republica Dominicana tabata tin un descapacidad adicional, e tabata sordo y ta asina haci pa coach mas dificil. Mazzeo ta duna tambe aporte na ‘Deaflympic Movement’ den Para Taekwondo. Esaki ta mustra cu Coach Luciano Mazzeo tin experiencia internacional vasto y grandi cu otro paisnan ta respeta y aprecia. Team Loonstra kier duna danki na BodyZone Gym, Romina Martinez di Roro Fitness, Astrid Flores, nutricionista Julieta Moral, CEMEDAR y tambe na Famia Loonstra pa nan support extensivo na Loonstra y Mazzeo den nan capacidad y deporte. Laga nos duna un bon bini grandi na Team Loonstra cu ta yega Aruba bek diadomingo awor 17 di april pa 4:45 pm riba vuelo di Avianca. Danki Aruba pa e apoyo y danki na coach Luciano Mazzeo pa a yuda haci e logro aki posibel.


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 10: Hesus ta Habri e Kaminda pa Medio di e Velo
E Nesesidat di un Velo
Lesa pa e siman aki:
Heb. 9:24; Eks. 19:3, 4; Heb. 12:18-21; Lev. 16:1, 2; Heb. 10:19-22; Kol. 3:1.
TEKSTO PRINSIPAL:
"Pasobra Cristo no a drenta den un lugá santo trahá ku man, djis un kopia di' esun berdadero, ma den shelu mes, awor pa paresé den' e presensia di Dios pa nos" (Hebreo 9:24, Beibel Santu).
djamars, 01-03-2022
Velonan tin dobel funshon. E término ku Hebreo ta usa pa velo (katepetasma) por referí na e skèrm di e korte (Eks. 38:18), e skèrm na e entrada di e kamber mas pafó di e santuario (Eks. 36:37), òf e velo parti paden ku ta separá e Lugá Santu for di e Lugá Santísimo (Eks. 26:31-35). E velonan akí tabata tantu entradanan i límitenan ku solamente algun hende por a krusa.
Lesa Levitiko 16:1, 2 i Levitiko 10:1-3. Ki atvertensia nos tin den e porshónnan akí?
E velo tabatá un protekshon pa e saserdotenan mientras nan tabata ministrá dilanti di un Dios santu. Despues di e piká di e bisé di oro, Dios a bisa Moisés ku E lo no kompañá nan riba e kaminda pa e Tera Primintí amenos ku E kaba ku nan pasobra nan tabata un " 'pueblo kabesura' "(Eks. 33:3, , Beibel Santu). Pues, Moisés a kita e tènt di reunion i a lant' é leu, pafó di e kampamentu (Eks. 33:7). Sinembargo, despues ku Moisés a intersedé, Dios a bai di akuerdo pa bai meimei di nan (Eks. 33:12-20), pero El a stablesé varios midí pa protehá e pueblo mientras E tabata keda meimei di nan.
Por ehèmpel, Israel tabata kampa den un órden estrikto ku tabata krea un kuadrángulo bashí na e partí meimei kaminda e tabernakel tabata. Adishonalmente, e Levitanan tabata kampa rondó di e tabernakel pa por prótehá e santuario i su mobilario abuso di stranheronan (Num. 1:51, , Num. 3:10). De echo, nan tabata un tipo di velo humano pa protehá e pueblo di Israel: " 'Ma e, levitanan mester kampa rònt di e tabernakel di testimonio, pa no tin furia riba e kongregashon di e yunan di Israel. Asina e levitanan mester keda enkargá ku e tabernakel di testimonio' " (Num. 1:53, , Beibel Santu).
Hesus, komo nos Saserdote, tambe tabata nos velo. Pa medio di Su enkarnashon, Dios a lanta Su tènt meimei di nos i a hasi posibel pa nos por kontemplá Su gloria (Huan 1:14-18). El a hasi posibel pa un Dios santu por biba meimei di un pueblo imperfekto.
Pensa tokante di kiko tabata nifiká pa e Kreador Dios, Esnun ku a traha e universo, por biba meimei di Su pueblo, kende na e momento ei tabata un nashon di katibunan ku a skapa. Kiko esei ta siña nos tokante di kon serka Dios por ta di nos?
116


text:
Cura cabay – Dialuna mainta algo prome cu 12’or polis ta haya diferente yamada di un accidente pisa altura di crusada di Wendys, na Cura Cabay.
Informacionnan tawata bisa cu tin truck di Serlimar envolvi y un auto di famia.
Na yegada di patruyanan ta constata cu ta trata no di 1 pero di 2 auto di Serlimar.
Segun informacionnan na e sitio un di e trucknan di Serlimar biniendo di panort, ta subi e crusada dal un auto di famia.
Esey no ta tur.
E truck a lastra e auto di famia mande contra un otro truck di Serlimar cu tawata net eynan e momento ey.
Pues e auto di famia marca Hyundai a keda net mey mey di e trucknan, caminda cu un di nan a keda wanta ariba e truck. Si e esey no a sosode, e lo a cay ariba e auto di famia.
Den e auto di famia, tawata tin dos persona di edad aparentemente den dje. Segun polis nan lo no ta dje grave ey.
Ambulancenan cu a yega na e sitio, a hiba e chauffeur direccion di e hospitaal, mientras e otro ambulance a keda atendiendo cu e segundo ocupante.
Angel wardador ?
Por bisa di otro banda, esnan den e auto di famia nan Angel wardador tawata cu nan paso di e otro truck no tawata eynan algo sumamente tragico lo a sosode.
Di parti Arubanative.com, nos kier manda tur cos bon pa e ocupantenan den e auto di famia.


text:
Diadomingo anochi ora cu Polis tabata tranportando un detenido herida pa hospital, a bin wak un auto baha caminda bolter na e Green Corridor dilanti H.K. Tailors, mesora e oficialnan a raporta cu aki ta trata di un accidente hopi serio cu 2 persona herida di cual un a tabata pafo di e auto ta colga mientras e otro tabata den e auto y a pidi pa mas patruya y ambulans cu urgencia. E situacion di un di e victimanan tabata basta serio. Ta trata aki di e Toyota Brevis blanco A55117 cual tabata bayendo pabao riba e Green Corridor pero a perde control baha caminda dal na e vangrailsnan y a bolter bay cay banda d un cas den construccion pabao di H.K. Tailors na Wayaca. Na yegada di e ambulans nan a atende e victimanan y a transporta nan pa hospital cu urgencia.
1 thought on “Persona seriamente herida despues di un accidente riba Green Corridor na Wayaca.”
-
Esey ta mi rumann y boso no tin repect pakiko boso kier pone full su cara riba mediaaaa….. pesey boso ta hanja boso mes den yen problemaaa respecta e victima y su famiaaa ban ta seriooooo…bo ta kere ta algo bn boso ta hasi boso ta sinta pensaaa con a famia nan ta sinti di wak nan serkeri asina ban ta seriooo


text:
ORANJESTAD, 17 di februari 2020 – Aruba Bank a sostene Ceque College cu nan celebracion di carnaval y tabata presente na e eleccion di reina.
Desde 10:00am te cu 1:00pm e studiantenan tabata apoya e reinanan cu a participa. Cada participante a bin cu diferente tema, unda cu nan trahe tabata di materialnan recicla. Manera ta custumber, e evento tabata uno hopi bon organisa y e miembronan di hurado tawata tin e tarea dificil pa scoge e reina. Cada participante a haci nan maximo esfuerso, mustrando nan creatividad riba escenario.
Representante di Aruba Bank, Michelle Harms, a forma parti di e panel di hurado y pa por a scoge e reina di scol no tabata uno facil. Aruba Bank ta sigui sostene e Carnaval cu ta parti di cultura di Aruba. Nos ta contento di por a aporta na e evento di positivo aki pa hobennan. Aruba Bank ta felicita Noémy Palm, corona como e reina di Ceque College 2020.


text:
Category: DEPORTE
WE ARUBA: COLEGIO SAGRADO CURASON TA TITULA CAMPEON DI VOLLEYBALL MEISJES & B- JONGENS DEN WEGANAN ESCOLAR 2022.
ORANJESTAD: Diamars atardi a tuma luga final di volleyball meisjes y B- jongens na Centro DeportivoLibertador Betico Croes unda cu Colegio Sagrado Curason a titula campeon. Na segundo luga a…
DOMINO DI BOU PALO TA MUDA PA BOU DAK!
Calabas/Kudawecha – Shonnan amante di domino caliber “world class”, e fin di siman aki, diasabra 25 di juni cuminsando pa 8’or di anochi, lo tin e sambombaso cu un y…
WE: GRANDI Y CHIKITO A GOSA DI E PRESENCIA DI E ASTRO DI FUTBOL INTERNACIONAL DENZEL DUMFRIES
Na Parke Curason ariba e veld Cruyff Foundation cu ta carga nomber Denzel Dumfries a saluda y firma pa tur muchanan presente. ORANJESTAD: Diamars atardi a tuma luga final di…
DISCURSO DI MINISTER ENDY CROES DURANTE CEREMONIA DI APERTURA DI WEGANAN ESCOLAR 2022.
ORANJESTAD: Diabierna ultimo a tuma luga den Stadion Guillermo Prospero Trinidad, e grandioso apertura di Weganan Escolar (WE) Aruba 2022. Durante e ceremonia di apertura Minister Endy Croes a…
WE ARUBA: COLEGIO SAN HOSE TA TITULA CAMPEON DI BASKETBALL DEN WEGANNAN ESCOLAR 2022.
ORANJESTAD: Durante e siman di 17 pa 25 di juni ta tumando luga diferente final di competencianan di Weganan Escolar. Dialuna atardi a tuma luga final di basketball na…
Ekipo di Bubali titula campeon di Aruba Bank Liga Plata Division Damas
Oranjestad – 21 di juni 2022 – Diadomingo atardi na veld di Britannia a tuma lugar e ultimo wega di e Campeonato Aruba Bank Liga Plata-Division Damas. E ekiponan, Bubali…
Gobierno di Aruba: DENZEL DUMFRIES: SI BO KERE DEN BO MES Y BO SA KICO BO KIER TUR COS TA POSIBEL
Exito na tur muchanan participando den Weganan Escolar 2022 ORANJESTAD – Diabierna 17 di juni na ocasion di apertura di Weganan Escolar 2022, WE Aruba, E hobendeportista profesional Denzel Dumfries…
Minister Endy Croes: GRANDIOSO APERTURA DI WEGANAN ESCOLAR WE ARUBA 2022
Organisadonan ta yama danki na tur esnan cu a haci esaki posibel y ta aprecia tur sugerencia di comunidad di Aruba E gran apertura di Weganan Escolar (WE) Aruba…
Polis atrobe manera a para bira un costumber mester na final di weganan di futbol
Manera a para bira un costumber polisnan mester acudi na final di e weganan di futbol na stadion Compleho Deportivo Guillermo Prospero Trinidad pa asina mantenen orden publico. Despues di…


text:
Shonnan, diasabra awor 11 di juni, un rabo largo di porco lo bay krul mahos aya n’e unico y mundialmente famoso Domino Square Garden net n’e frontera entre Calabas y Kudawecha. Batayanan di domino den e conocido arena di pega piedra ta birando cada biaha mas serio y intensivo, locual ta pone cu gerencia di varios ekipo a dicidi di pone un ‘streep door de rekening’! No mas hungado pirata den domino! Shonnan, nos pronostico ta bay ta cu diasabra awor e ‘kleedkamer’ na Domino Square Garden lo bay bira chikito!
Diasabra awor, 11 di juni, cuminsando pa 8’or, lo ta bay tin e tremendo y tan spera bataya entre Team RED STONE y Team SERO BLANCO! Aki ‘management team’ di cada ekipo a laga sa cu ta basta caba cu tantisimo hungado pirata ta draai rond di mesa manera adicto buscando chens pa infiltra y dal par di piedra! Nan ta meld nan mes estilo ‘will play for drinks’ y asina’ki cada biaha tin ekipo ta haya refuerso di ‘mercenarionan den domino’! Dus, damas y cabayeros, diasabra awor e regla estricto cu ambos team kier impone ta cu si bo no tin uniform dje team bisti, bo ta hungado ilegal y e wega no ta valido. Claro, un bon hungado pirata tin su maletin cune p’e por switch uniform mane ta duna gana. P’esey gerensia di Domino Square Garden tin miedo cu t’un bululu ta bay tin den ‘kleedkamer’ y lo pone esaki ‘achter slot en grendel’!
Manera semper shonnan, entrada p’e mega bataya aki lo ta completamente gratis, y como di custumber, e snacks di halftime lo lora na ordo completamente por nada! Bini un bini tur, bin wak si bo wowo ta skerpi suficiente pa spot ken t’e impostor, ken ta e ‘Jack Sparrow’ scondi den uniform di otro team, diasabra awor 11 di juni cuminsando pa 8’or di anochi n’e unico y mundialmente conoci Domino Square Garden na Calabas. Yegaaa!


text:
Tamara A. Beaujon: ‘Propiedad priva Wariruri desde awe 2 di december no ta cera...
Despues di a entrega mi zienswijze riba e cROPV riba 28 di november mirando cu esaki ta perhudica mi persona y mi famia completamente....
‘Di desesperacion pa reflexion’
Armand Hessels: Recientemente director di Asunto Social a bati alarma tocante e situacion social na Aruba. Segun e, Aruba ta den un crisis social serio...
‘Ta cua cashi e Dreamers tin cu bay aden?’
Que vaina. Un otro ‘sorpresa’ den e aventura di burocracia cu ta mi bida na Aruba. Despues di a cuminsa aña determina cu tanto resolucionnan pa aña nobo, casi...


text:
Inscripcion di baby
Semper ta aconsehabel pa inscribi bo baby mas lihe cu ta posibel despues di su nacemento, tanto na Censo como na AZV. Pero den caso cu bo no logra mesora, e ora mester percura pa dentro di 30 dia desde e fecha di su nacemento, bo tuma contacto cu AZV via di nos website www.azv.aw of via di nos emailadres klantenservice@uoazv.aw . E ora e baby por wordo inscribi retroactivamente; cuminsando desde e fecha di nacemento di bo (so) baby. Un di e mayornan of un apoderado ta haci e peticion pa inscribi e baby na AZV, conforma e procedura di Inscripcion Online.
Ki documento mester?
Pa inscripcion di e baby mester pone e siguiente documentonan hunto cu e formulario di inscripcion cu tin riba nos website www.azv.aw na e bloke “Ken tin derecho” of e bloke “Servicionan” – Inscripcion of e bloke “Formularionan” – Inscripcion:
- Identificacion valido di un di e mayornan;
- Un potret di e baby.
Den caso cu ta un apoderado ta haci peticion.
Si ta un apoderado ta haci e peticion, e persona mester corda di manda tambe e carta di apoderacion, esta e carta den cual e mayor (nan) ta apodera e persona aki pa haci e peticion. Adicionalmente e apoderado mester manda tambe un scan di su identificacion valido (sea paspoort, cedula of rijbewijs valdo).
Baby cu ta rekeri di un permiso.
Si ta tocante di un baby cu permiso y e permiso ainda no a wordo duna, e bay ta bin na remarca pa inscribi na AZV pa un periodo solamente si e mayornan tin un permiso valido y si nan entrega un peticion na DIMAS pa un permiso pa nan baby. E ora ey e inscripcion ta wordo duna pa un periodo en espera di e inscripcion na Censo. Tene cuenta cu tin cu haci esaki dentro di 30 dia desde fecha di nacemento di e baby pa por haya cobertura retro-activo, esta cuminsando desde e fecha di nacemento di e baby.
Ora baby nace y keda di biaha interna den hospital.
Si bo baby keda interna di biaha den Dokter Horacio Oduber Hospitaal (kiermen di biaha despues di bo parto/nacemento di baby), e proceso di inscripcion ta keda mescos.
Ora a bay exterior pa haya baby.
Si bo baby a nace den exterior durante medische uitzending di bo (es decir cu AZV a duna aprobacion pa abo como (futuro) mama ricibi cuido medico den exterior y haya bo baby den exterior), e ora mester haci peticion pa inscripcion di e baby mas pronto cu ta posibel ora yega Aruba bek. E ora ey e inscripcion di e baby lo drenta na vigor desde e fecha di nacemento. Tuma nota cu si ta trata di un baby cu permiso, pa sigui e informacion net akiriba tocante ‘baby cu ta rekeri di un permiso’.
DNA-test.
Porfabor tene cuenta cu si tin cu laga haci DNA-test pa haci esaki tambe mas lihe cu ta posibel y dentro di e 30 dia desde fecha di nacemento di e baby.
Unabes AZV procesa e peticion.
E mayor of apoderado ta ricibi for di nos e informacion di e inscripcion di e baby pa ingresa esaki den e AZV app.


text:
Minister Xiomara Maduro a splica Parlamento kico ta wordo haci pa yega na un ‘goedgekeurde accountantsverklaring’ pa certifica e cifranan di Cuenta Anual di Pais Aruba Tin un caminda largo ainda pa cana pa realisa e certificacion necesario
Minister Xiomara Maduro a splica Parlamento kico ta wordo haci pa yega na un ‘goedgekeurde accountantsverklaring’ pa certifica e cifranan di Cuenta Anual di Pais Aruba
Tin un caminda largo ainda pa cana pa realisa e certificacion necesario
ORANJESTAD – Durante e tratamento di e Cuentanan Anual di Pais Aruba pa 2016, 2017 y 2018, Minister Maduro a splica Parlamento kico Gobierno ta haci pa por yega na un ‘goedgekeurde accountantsverklaring’ pa certifica e cifranan di Cuenta Anual di Pais Aruba. E mandatario a expresa cu e no ta un secreto cu e cifranan di Pais Aruba ainda no ta conta cu un certificacion den forma di un ‘goedgekeurde accountantsverklaring.’ Esaki ta un preocupacion cu Controlaria General tin algun aña ta señala y recientemente CAFT tambe a vocifera su preocupacion pa esaki. Gabinete Wever-Croes na su entrada den gobernacion a atende cu e preocupacion aki y a yega na palabracion cu CAFT pa traha na un manera serio pa por identifica den un ‘nulmeting’ cual ta e puntonan cu mester mehoracion y indica con por bay mehora e procesonan administrativo necesario pa por yega na un mihor control di e cifranan di Pais Aruba. Minister Maduro a informa cu e ‘nulmeting’ ta wordo haci awor pa Centrale Accountantsdienst CAD. Pareu cu esaki SOAB di Corsow tambe ta yudando CAD pa por yega na e proceso necesario cu e meta pa duna un declaracion special riba e cifranan di aña 2020. Minister Maduro a splica Parlamento cu pa yega na un ‘goedgekeurde accountantsverklaring’ lo dura algun aña. E resultado di e ‘nulmeting’ lo mester wordo ehecuta promer, pues drecha tur locual mester wordo drecha na diferente departamento, pa despues e accountant por certifica e cifranan presenta den e Cuenta Anual. Ta premira cu e declaracion special riba e cifranan di aña 2020 por ta cla den aña 2021 y den aña 2022 lo bay tin un declaracion special pa e cifranan di aña 2021. Pa awor aki e trabounan lo mester sigui pa asina kizas na aña 2023 Pais Aruba por conta cu un ‘goedgekeurde accountantsverklaring.’


text:
Categoria Regione
Sposo Matrimonio L'Aquila Sposo Matrimonio Chieti , Sposo Matrimonio Pescaro , Sposo Matrimonio Teramo,
Categoria Regione
Sposo Matrimonio Potenza , Sposo Matrimonio Matera,
Categoria Regione
Sposo Matrimonio Cosenza , Sposo Matrimonio Catanzaro , Sposo Matrimonio Crotone , Sposo Matrimonio Reggio Calabria , Sposo Matrimonio Vibo Valentia ,
Categoria Regione
Sposo Matrimonio Avellino , Sposo Matrimonio Benevento , Sposo Matrimonio Caserta , Sposo Matrimonio Napoli , Sposo Matrimonio Salerno,
Categoria Regione
Sposo Matrimonio Bologna , Sposo Matrimonio Forlì Cesena , Sposo Matrimonio Ferrara , Sposo Matrimonio Modena , Sposo Matrimonio Piacenza , Sposo Matrimonio Parma , Sposo Matrimonio Ravenna , Sposo Matrimonio Reggio Emilia , Sposo Matrimonio Rimini,
Categoria Regione
Sposo Matrimonio Gorizia , Sposo Matrimonio Pordenone , Sposo Matrimonio Trieste , Sposo Matrimonio Udine,
Categoria Regione
Sposo Matrimonio Frosinone, Sposo Matrimonio Latina, Sposo Matrimonio Rieti, Sposo Matrimonio Roma, Sposo Matrimonio Viterbo,
Categoria Regione
Sposo Matrimonio Genova, Sposo Matrimonio Imperia , Sposo Matrimonio La Spezia , Sposo Matrimonio Savona,
Categoria Regione
Sposo Matrimonio Bergamo , Sposo Matrimonio Brescia , Sposo Matrimonio Como , Sposo Matrimonio Cremona , Sposo Matrimonio Lecco, Sposo Matrimonio Lodi , Sposo Matrimonio Monza , Sposo Matrimonio Milano , Sposo Matrimonio Pavia, Sposo Matrimonio Sondrio , Sposo Matrimonio Varese,
Categoria Regione
Sposo Matrimonio Ancona , Sposo Matrimonio Ascoli Piceno , Sposo Matrimonio Fermo , Sposo Matrimonio Macerata , Sposo Matrimonio Pesaro Urbino,
Categoria Regione
Sposo matrimonio Campobasso, Sposo matrimonio Isernia,
Categoria Regione
Sposo matrimonio Alessandria, Sposo matrimonio Asti, Sposo matrimonio Biella, Sposo matrimonio Cuneo, Sposo matrimonio Novara, Sposo matrimonio Torino, Sposo matrimonio verbano,Cusio,Ossola, Sposo matrimonio Vercelli,
Categoria Regione
Sposo matrimonio Bari, Sposo matrimonio Brindisi, Sposo matrimonio Barletta,Andria,Trani, Sposo matrimonio Foggia, Sposo matrimonio Lecce, Sposo matrimonio Taranto,
Categoria Regione
Sposo matrimonio Cagliari, Sposo matrimonio Cardonia,Iglesias, Sposo matrimonio Nuoro, Sposo matrimonio Ogliastra, Sposo matrimonio Oristano, Sposo matrimonio Olbia Tempio, Sposo matrimonio Sassari, Sposo matrimonio Medio Campidano,
Categoria Regione
Sposo matrimonio Agrigento, Sposo matrimonio Caltanissetta, Sposo matrimonio Catania, Sposo matrimonio Enna, Sposo matrimonio Messina, Sposo matrimonio Palermo, Sposo matrimonio Ragusa, Sposo matrimonio Siracusa, Sposo matrimonio Trapani,
Categoria Regione
Sposo matrimonio Arezzo, Sposo matrimonio Firenze, Sposo matrimonio Grosseto, Sposo matrimonio Livorno, Sposo matrimonio Lucca, Sposo matrimonio Massa Carrara, Sposo matrimonio Pisa, Sposo matrimonio Prato, Sposo matrimonio Pistoia, Sposo matrimonio Siena,
Categoria Regione
Sposo matrimonio Bolzano, Sposo matrimonio Trento,
Categoria Regione
Sposo matrimonio Perugia, Sposo matrimonio Terni,
Categoria Regione
Sposo matrimonio Aosta,
Categoria Regione
Sposo matrimonio Bulluno, Sposo matrimonio Padova, Sposo matrimonio Rovigo, Sposo matrimonio Treviso, Sposo matrimonio Venezia, Sposo matrimonio Vicenza, Sposo matrimonio Verona,


text:
E Kuebanan di Spelonk ta na peliger. No ku nan lo basha abou, pero hende ta destruyendo nos patrimonio kultural. E fotonan ta mustra kon hende ta sushando e lugá, skirbiendo nan nòmber i otro ko’i kèns riba murayanan di e kuebanan, asta riba e dibuhonan di e Indjannan mes!
No ta konosí kiko e dibuhonan aki ta nifiká, pero nan tin balor arkeológiko,
históriko i kultural. Por ta ku e kuebanan tabata un lugá sagrado. Tin arkeólogo ta kere ku e Indjannan tabata usa e kuebanan pa tene ritualnan. Por ta ritualnan religioso, òf ritualnan pa marka sierto evento speshal, manera matrimonio, nasimentu di yu, morto di hende etc.
Por ta ku e dibuhonan tabata djis un intento pa pinta algu di naturalesa òf un fantasia. Den e Kuebanan di Spelonk Indjannan a pinta un kolebra. Esei ta un kos úniko. Den kuebanan similar na Kòrsou, Aruba, Venezuela i Colombia lo bo no haña un dibuho similar.
Kisas un dia nos lo haña sa kiko e dibuhonan aki ta nifi ká di bèrdat. Kon ku bai bin, sigur ta ku nan ta prueba di un kultura humano na Boneiru promé ku kolonistanan Spañó i despues Hulandes a yega. Komo tal nos mester kuida nan bon i evitá ku nan lo bai pèrdí.
Balor artístiko
Ademas, e dibuhonan di Indjan tin un balor artístiko tambe. No ta por nada ku ta un artista ku a hala nos atenshon n’e situashon deplorabel na Spelonk. No ta asina ku mundu lo disparsé si e dibuhonan aki ta bai pèrdí, pero ta un lástima sí. Anto no ta na nodi. Ku un tiki atenshon, destrukshon total por wòrdu prevení.
Mihó manera ta pa sera tur e Kuebanan aki ku un porta di trali. E ora ei un persona (un guia di turista) por haña outorisashon speshal pa organisá tours pa turista òf kualkier otro persona ku kier bishitá e sitionan aki.
Na aña 1933 algun Aleman a bishitá tur e kuebanan i a nota metódikamente kiko nan a enkontrá. Resientemente tabata na Boneiru un persona (nos ta spera di por duna mas detaye den futuru) ku a hasi un estudio profundo over di tur e kuebanan di Boneiru, Kòrsou, Aruba, Venezuela i Colombia. El a trata na desifrá e dibuhonan. Ounke e no a logra, el a deskubrí un kantidat di kos interesante.
Ban duna rèspèt
Protekshon di nos patrimonio kultural ta muestra di rèspèt pa nos antepasadonan i asina tambe rèspèt pa nos mes. Rònt mundu tin sitionan arkeológiko, históriko i kultural ku ta ofi shalmente i efektivamente protehá dor di gobièrnu. E Indjannan di Boneiru no a laga edifisionan magnífi ko atras. Tampoko artefaktonan di un kompleksidat ekstraordinario. Nan tabata hende simpel i humilde. Ta p’esei mes, nos mester protehá e tiki ku nan sí a laga atras.
Den e kaso di Spelonk kisas e doñonan di e tereno mes por tuma akshon. Na otro sitionan gobièrnu lo tin ku aktuá. Pero sigur ta ku nos no por keda sinta man krusá. Mester hasi algu efektivo pa protehá Boneiru su patrimonio kultural. Anto imediatamente!


text:
Diamars, e di dos reunion tocante e Eagle LNG a sigui den parlamento di Aruba. Tabata e di dos dia en espera di transparencia.
Miembro di fraccion di AVP den parlamento, mr. Gerlien Croes, a cuminsa na bisa cu nan tabata tin un speransa cu gobierno lo por duna un tiki informacion riba e firmamento di un contracto pa 20 aña entre WEB Aruba NV y Eagle LNG. Ta hopi importante pa subraya e hecho cu parlamento no a haya e informacion aki y Croes ta convenci cu nan lo no hay’e tampoco mas.
Pero mester pone enfasis riba e hecho di con e procedura a cana, cual el a elabora hopi largo durante su disertacion den parlamento. E manera con henter e situacion aki tabata planifica. Tabata tin un aña y mey bezig, cu hopi rumor den prensa. Varios articulo cu tabata sali leu a leu, pero nada en concreto.
Por mira claramente cu gobierno a continua c’un maneho bieu. Nan tin un partner nobo den coalicion y a lastra tur hende den e proceso, den e plan cu nan tabata tin caba.
Awo, cu tur cos ta fiha caba y parlamento ta haci e pregunta necesario, di unda e contract ta, kico e contract ta bisa y ken ta responsabel actualmente pa locual nan ta hinca Aruba aden, niun hende no tin contesta.
Pa un relato mas amplio, lesa TREMPAN di mañan.


text: Diamars den oranan di anochi habitantenan di Sabana Basora Noord a scucha diferente tiro den e bario y a reporta di biaha na Polis di e caso aki unda un auto blauw a drenta e caya menciona y a los varios tiro. Di biaha unidadnan policial a keda dirigi pa e sitio y a cuminsa na cera e area pa cuminsa na busca si ta topa cu huls riba di caminda of perforacion di bala riba cas. A papia cu habitantenan cu a mira e auto sospechoso y a indica e polisnan di biaha di e caso aki. A notifica recherche tambe di e caso aki.


text: Diahuebs anochi a drenta informe di cu un persona tin un corta na su garganta y tabata sangrando na Fiyostraat, mesora a dirigi tanto polis como ambulans na e sitio. Na yegada di e patruya y e ambulans nan a nota cu e hoben di 23 anja tin un corta serio na garganta. No por a logra saca mucho informacion afo cual ta e motibo di e corta. Ya cu e paramediconan di ambulance a acerke y a laga e victima mes subi ambulance. E corta no tabata asina grave manera a ser informa pero ora a mira e sanger indicando cu e ta herida. Polis lo bay check mas leu riba e motibonan cu e victima a keda herida.


text:
Jaburibari – Diabierna marduga polis a wordo informa di un auto staciona mey mey caminda, poco pazuid di Parke Curason.
Na yegada polis ta haya un Toyota Tercel, para ariba e crusada.
Mas cerca polis a yega di dje, e por a wak cu e chauffeur no ta reacciona paso e tawata na soño.
A purba pa start e auto, pero esaki no kier a start.
Loke e chauffeur a bisa polis cu e ta hopi cansa y a pega soño.
Polisnan a dune un lift pa su cas, door cu no ta biba mucho leu di unda e auto a paga. E auto a wordo pusha un banda.


text:
Di Konosementu sin Telefon
Encontra aki, no registro i Liber di e sitio ib Di Mitar di siglo foto, Informashon i a añadí bo mesEsaki, ademas di e números Di telefon pa e partisipante E sitio, A yuda nan Tin kontra nobo amigunan e Chikitu tempu posibel. Mitar - e mihó lugá di Its den liña ku foto I números di telefon, unda Por topa, sin registro i Liber di awor. Kier sa kisas òf chikitu Di i haar riba internet, Wak bo foto i tabatin E opcion di telefon. Bai abou, utilisá e funshon Di lugá, registra i obtene Access gratis pa tur esnan Sirbishi di e sitio, unda Henter dia e ta produsí Nobo pa topa i konosementu Entre e partisipante pa henter mundu. Awe riba dia ku yudansa Di e sirbishi di Mi Ta gusta, por eleccion e Foto pa mucha i nan Muchanan, pa familiar ku nan I nò, ni telefon na telefon. Registra ku nos ta awor.


text:
Nos lugá di its den Liña ofresé un abundantemente i E konstrukshon di its den Liña, ku tin kantidat di E caracteristica di e personanan Ku mobilidat limitáKla pa nos página ib A por siña di e Uso di e diferente programa Di communicacion, manera nina liber, Alegria, i hopi otro. Nos lugá di its den Liña ofresé un abundantemente i E konstrukshon di its den Liña, ku tin kantidat di E caracteristica di e personanan Ku mobilidat limitá. Na nos lugá, e por Siña di e uso di E diferente progra...
Ta familiar ku a sende I di búskeda di un Muhe di bida
Rector di servisio di Relacionnan Di contrario
Aki tin destino di e Hunta, ku a ayudar a Haña e ideal
E sikólogo-konsulta bai skol. Bo artíkulo ta e resultado Di e prueba personal i profeshonal.


text:
The content originally appeared on: Diario
ORANJESTAD (AAN): Siman di Archivo a habri cu un bishita di un grupo di clientenan di Funari na Archivo Nacional Aruba (ANA)
pa asina nan tambe por haya sa mas di e campaña 3C-Trece, Colecta, Conserva y Conoce. E hefe suplente di ANA sr. Eric Koolman a habri e siman di actividad di Archivo, den presencia di Minister Presidente sra. Evelyn Wever-Croes y Minister di Finansa y Cultura sra. Xiomara Maduro. Minister President Wever-Croes a hiba palabra y a expresa su pabien y exito pa e Siman di Archivo.
Minister Xiomara Maduro tambe a hiba palabra y a yama bon bini na un y tur, specialmente na clientenan di Funari. E mandatario a splica riba e Campaña 3C-Trece, pasobra ta importante pa nos colecta informacion, documento, potret etc., pa nos conoce nos historia y pa nos por conserva esaki pa nos futuro generacion.
E mandatario a splica cu e siman aki ta bay tin varios actividad. Diamars un grupo di muchanan di scol di 6de klas di Conrado Coronel lo bishita ANA pa haya sa e importancia di archivo. Diaranson lo tin un webinar di Acuril cu ta tuma lugar na Corsou y den cual ANA tambe lo participa. Diahuebs ta e Dia Internacional di Archivo mes.
Riba e dia aki Minister Maduro tambe lo bay entrega informacion na ANA pa asina esaki keda conserva. Diabierna lo tin un lectura cu e titulo ‘E importancia di un bon maneho di informacion digital’ pa tur hefe di Departamento di Sector Gubernamental, semi-Gubernamental y entidad estatal. Diasabra 11 di juni tin un Open Dag na ANA na unda un y tur ta invita pa 3C-Trece informacion.
Na final di e mainta, e clientenan di Funari a entrega un regalito na Minister President y Minister di Cultura, y despues nan a haya un recorido pa por admira e exposicion “Aruba, den Mashin di Tempo”.


text:
Pueblo, tene cuidou pa e profetanan tradicional cu nan show y testimonio falso
9 Januari 2017
Manera esaki ta e prome articulo pa e aña aki, ainda partido ABO kier a desea e pueblo un bon y bendiciona 2017.
Pa hopi aña caba, silenciosamente nos dianan di fiesta tradicional y/o religioso no ta wordo balora of respeta mas. Algun hasta ta wordo reemplasa. E pregunta ta dicon of pakico? Ta pasobra kisas nos cultura y custumbernan no ta suficiente bon pa algun hende? Porta pasobra cu nos mes no ta balora mas locual ta di nos? Porta pasobra cu nos tin un compleho di inferioridad pa otro cultura? Of porta pasobra cu solamente e actividadnan unda placa por wordo gana of un meta politico por wordo logra, ta wordo considera awendia como ‘tradicion y cultura’?
Awendia, tampoco tin respet pa trankilidad den bario, custumbernan tradicional of e orario cu un negoshi por ta habri. Awendia parce cu tur cos por of cu e pueblo local tin cu acepta tur cos. Na tur pais respeta na mundo, idioma, cultura, tradicion, norma y balor ta wordo respeta, cuida y proteha. Pero parce cu awendia na Aruba, esakinan no tin importancia. Parce cu fiesta so, ta importante. E droga pa laga un parti di e pueblo lubida riba tur otro cos. Incluso su identidad.
Carnaval a wordo asina tanto gerek, cu awendia e ta cuminsa na november y tur dia tin un actividad pa ‘pueblo (hubentud)’. Cu e rekmento aki di carnaval, tur nocion pakico carnaval ta wordo celebra a wordo aboli. Ni un rastro mas di esaki. Carnaval awendia ta un fiesta, unda solamente tin atencion pa e parti comercial y unda algun politico por bira mas rico y popular.
Tanten cu un parti di pueblo keda den un estado mental continuo di fiesta, e lo no mira of acepta e berdad amargo, ora e fiesta a caba. Pero tur cos tin un prijs. Lamentablemente e prijs cu lo tin cu bay wordo paga pa intolerancia pa e reemplaso silencioso di locual ta di nos y cu a haci nos ken nos ta, lo ta halto.
Aña 2017 ta un aña electoral. Pero prome cu e aña mes a habri, pueblo por a ripara atrobe cuanto show y spetakel a wordo organisa, pa asina laga un parti di pueblo kere cu tur cos ainda ta bon y pa trata di laga e otro parti lubida riba e desasternan y corupcion politico. ‘Regalitonan’ a wordo parti na grandi, sin cu a presupuesta fondonan pa cu esakinan. Caya Betico Croes a wordo ‘habri’ cu un show den ‘Corvette’, despues cu e la wordo cera y e comercio a wordo mata cu e shownan di ‘Tram’ y di ‘Wielklem’. Pero e cherry riba e bolo, tabata e spetakel di un prome minister colga patras di un truck di Serlimar, pa asina laga algun hende lubida riba e asunto di dump. Pues enbes di reconoce y admiti cu nan a destrui Aruba, cu e mega debe a sigui explota a pesar di tur medida cu cual a suta pueblo cu nan, cu e problemanan social y criminalidad a sigui aumenta, cu pa via di un maneho structural di fiesta y show no tin cas social of tereno mas pa e hende local, keto bay nan ta sigui ofrece pueblo show, spetakel, fiesta y carnaval como ‘solucion’.
Aruba a wordo goberna semper pa e mesun partidonan tradicional y cada eleccion pueblo por scucha e mesun promesanan, plannan bunita, y kende a horta mas cu e otro, pa gana confiansa di pueblo. Tur esaki pa camufla cu en realidad nunca e partidonan tradicional a tuma pueblo su interes na serio, nunca nan a scucha pueblo y semper a haci locual nan patrocinadonan a ordena. Awor cu nos ta na bispo di un otro eleccion, diripiente algun politico tradicional a ‘mira e luz’, kier laga pueblo kere cu ta e otro partido tradicional ta e unico responsabel pa e destruccion y entreguismo di nos isla, kier mas democratisacion pa pueblo y mas ‘transparencia’. E mesun cantaleta y engaño di 31 aña. Nada nobo. Ainda ta fresco den memoria e frase: ‘campaña ta un cos, goberna ta otro’.
E aña aki, lo haci cu Aruba a wordo goberna pa 16 aña largo pa un solo partido. Pues no por tin un otro culpabel pa nada. Pueblo a duna tur dos partido tradicional 8 aña e mandato absoluto pa cumpli cu locual nan a priminti durante campaña, y den ningun sentido algo a wordo logra di esakinan. Nos sistema electoral tambe ta ‘Rigged’ y e ta carece di tur principionan democratico basico. E actual sistema tin e solo meta pa sigui mantene un parti di e pueblo ciegamente adicto na e politico tradicional, pa e no mira cu nos identidad ta wordo reemplasa y nos patrimonio entrega silenciosamente. Despues di 31 aña di Status Aparte, Aruba ta un isla bancarota, uno dividi y uno unda cada dia nos cultura y balornan no ta wordo respeta of ta wordo reemplasa. Cuanto chens mas e politico tradicional tin cu haya? E politico tradicional no a demostra suficiente cu su unico meta tabata pa sirbi su propio interes? Pues pueblo, den e temporada di carnaval y e aña electoral, tene cuido pa e profetanan tradicional cu nan show y testimonio falso.


text:
Atrobe di un forma ilegal, gobierno ta ranca placa di pueblo. Y parlamentarionan ta djis blablabla
23 Januari 2017
Despues cu gobierno e ultimo añanan a hinca su man den e fondonan publico APFA y SVB di un forma ilegal y cu e la bay cu placa di e miembronan y pueblo, pa asina laga mustra cu e ta cumpliendo cu palabracionnan di CAft, wel mescos e la haci e aña aki cu e cobransa di plachi di number di vehiculo. No solamente e la corta e periodo cu e doño di e vehiculo tin pa paga e impuesto, pero alabes e ta exigi pa tur doño cu tin un otro number di vehiculo registra riba su nomber, pa cancela e impuesto(nan) atrasa riba e number aki, prome cu e por paga e impuesto di e aña aki. Gobierno kier hustifica e medida di forsa diripiente aki, uzando e argumento cu e vehiculo por a wordo uza durante 2016 sin cu polis por a detect’e. Pues gobierno ta asumi cu tur plachi di number di vehiculo cu a wordo otorga na 2015, tambe a wordo uza na 2016. Un pensamento hopi straño, pasobra den ningun situacion lo tin semper 100% di tur number otorga, riba caminda.
Tambe e argumentacion cu e medida aki ta pa combati e falsificacion di sticker cu a wordo introduci na 2016, no ta suficiente hustificacion. Pa prome, un mucha di 5 aña por a bisa gobierno di antemano cu e cambio di e plachi di metal pa un sticker, lo a conduci na mas fraude. Pero asina mes, gobierno a introduci e sistema di sticker. Kisas gobierno a lubida cu algun vehiculo a stop di uza e careteranan pa via di un accidente, edad halto di vehiculo of simplemente e situacion economico cu a deteriora no a permiti e uza mas di e vehiculo. Tambe kisas gobierno a lubida cu e maneho di semper, tabata cu bo ta paga pa e number di vehiculo cu ta wordo uza y si despues di algun tempo gobierno ripara cu un number registra no a wordo busca, e number ey tabata wordo tuma bek pa gobierno y duna na un otro doño di vehiculo. Awor enbes di hiba un bon maneho y admiti cu atrobe un eror a wordo cometi cu e introduccion di e sistema di sticker, gobierno kier castiga pueblo cu un otro medida pa paga pa algo, cu no a wordo uza. E lo tabata mas na su luga pa anuncia e cambio di maneho y asina duna tur doño di vehiculo cu no ta uza e vehiculo mas, chens pa entrega e plachi ey enbes di forz’e paga pa algo cu e no a uza. Pasobra si e doño di vehiculo no paga pa e plachi di number di vehiculo no uza, gobierno no lo permiti’e paga e impuesto pa esun cu e si ta uza y cu ta necesario pa su trabou y bida familiar.
Den nos humilde opinion, e maneho unda gobierno ta asumi cu un plachi di number di vehiculo a wordo uza na 2016, ta ilegal y contra bon gobernacion. Pasobra:
-
gobierno no por asumi cu tur hende ta di mala fe y impone un medida di forsa asina sin anuncia of publica esaki di antemano;
-
gobierno tampoco por tuma un decision di tal indole y gravedad, sin duna e ciudadano e posibilidad pa apela (‘bezwaar’) pa asina defende su mes;
-
gobierno tampoco por mara e supuesto infraccion di no paga e impuesto di vehiculo bieu na un prohibicion pa por paga esun di e aña actual, sin cu tin un areglo pa coregi e supuesto infraccion cometi;
-
e argumento cu gobierno ta asumi cu tur plachi di number di vehiculo a wordo uza na 2016, no ta corecto y hasta contra ley. Desde algun aña pasa, diferente hurisprudencia ta obliga gobierno pa prueba y no asumi. Puese carga di prueba (‘bewijslast’) a wordo cambia y awor ta gobierno tin cu presenta e prueba. Den e caso specifico aki, gobierno tin cu prueba cu e vehiculo pa cual e kier cobra impuesto, a wordo uza na 2016.
Gobierno ta mustra claramente cu e maneho aki, cu e no sa nada di un bon gobernacion of kier atene su mes na ley. Su unico prioridad ta solamente pa ranca mas placa di pueblo pa e por sigui malgasta esaki na promocion y shownan di campaña. Den pasado, e titular di Finansas a bisa, publicamente den parlamento, cu e sa e forma con e tabata cobra impuestonan atrasa no tabata conforme ley, pero semper esun cu no tabata di acuerdo por a entrega un ‘bezwaar’. Den e caso di plachi di number di vehiculo, no tin e posibilidad pa entrega ‘bezwaar’.
Siman pasa algun miembro di parlamento a haci un apelacion na gobierno pa extende e plaso pa paga e impuesto di vehiculo den prensa. E apelacion aki, lo tabata hopi mas creibel y sincero si e lo a wordo haci den parlamento y atravez di legislacion. Pues ki beneficio pueblo tin cu un apelacion den prensa, mientras cu gobierno ta sigui cu su maneho ilegal? Dicon pueblo tin cu paga mas impuesto di vehiculo, banda cu e tin cu paga pa drecha pa e dañonan causa na su vehiculo pa via di e mal calidad di e careteranan? Unda tur e miyones cu a wordo paga na impuesto di vehiculo a bay añanan largo, si awor pueblo por mira exactamente di ki calidad e careteranan ta? E medida inhusto y di abuso aki tabata necesario pa tapa e hamber financiero di gobierno su monster ‘Black Corridor’?


text:
Aruba
Mazda a dal tra’i aut’i recherche
Diasabra atardi alrededor di 3:30 pm a sosode un accidente riba Weg Sero Preto na San Nicolas entre un auto marca Mazda y un auto marca Nissan.
E Mazda pa un motibo of otro no a regula su velocidad y a dal tras di e Nissan modelo Versa color bruin. E Versa ta un vehiculo cu ta pertenece na Cuerpo Policial Aruba. E no tin sticker di polis mirando cu ta trata di e autonan special cu e recherchenan ta uza pa investigacion.
A notifica polis di trafico cu a presenta pa documenta e accidente aki. Daño material tabata minimo y no tabatin ningun persona cu a resulta herida.


text:
WILLEMSTAD.- Promé Minister Eugene Rhuggenaath a biaha pa St. Maarten pa asistí na e Konsulta di Relashonnan Eksterior di Reino 2019. E Konsulta di Relashonnan Eksterior di Reino ta un konsulta ku ta tuma lugá anualmente i ku ta fungi komo base pa yega na resultado di tareanan ku tin di aber ku e maneho di eksterior di Reino Ulandes.
Na e konsulta ta partisipá e Promé Ministernan di Aruba, Kòrsou i St. Maarten i e Minister di Asuntunan Eksterior, ku ta pone ku tur kuater pais ta haña e oportunidat pa atendé nan interesnan i huntu yega na sinkronisashon. E kombenionan di trabou ku ta palabrá durante di e konsulta ta duna klaridat riba e focus sinkronitativo pa loke ta e esfuersonan den kuadro di relashonnan eksterior.
Riba agènda tin e aña akí entre otro e focus geográfiko, siguridat i situashon ku Venezuela mirando e desaroyonan di último tempu. Banda di esei ta pone atenshon na determinashon di e ròl di Reino pa loke ta e problemátiko di Venezuela. Ademas lo para ketu na e interesnan di Union Oropeo relashoná ku posishon di e LGO – nan i presidensia di OCTA. Por último, pero no ménos importante, lo toka e tema tokante kolaborashon regional kaminda ta elaborá riba miembresia di organisashonnan regional karibense ku e paisnan ta aspirá pa forma parti di dje.
Pa Kòrsou e Konsulta di Relashonnan Eksterior di Reino ta duna espasio pa promové e kolaborashon i sinkronisashon ku partnernan di Reino. Aparte di esei Gobièrnu di Kòrsou ta haña mihó noshon di e temanan ku ta di importansia pa e otro paisnan den Reino. Durante di e konsulta Promé Minister di Kòrsou lo hasi uso tambe di e oportunidat pa hiba kombersashonnan bilateral i trilateral ku representantenan di e otro paisnan den Reino. Na final di e Konsulta di Relashonnan di Eksterior ta tuma lugá un konferensia di prensa kaminda tur pais lo wak bèk riba e diferente akuerdonan ku a hasi, ku e meta pa komuniká esaki na komunidat.
Promé Minister Rhuggenaath a regresá Kòrsou ayera mes huntu ku Minister di Asuntunan Eksterior, sr. Stef Blok, pa asina por kontinuá nan kombersashonnan bilateral awe 30 di aprel.


text:
Korsou
Entrada Seremonial di Zr.Ms. Groningen na Aruba
Zr.Ms. Groningen riba dia 27 di Mei aproksimadamente 08:30 lo hasi un bishita kòrtiku den haf na Aruba. Kompletamente sigun tradishon e tripulashon lo keda yamá Bon Biní ku seremonia militar. E barku ta presente den region desde Aprel pero ainda no a hasi Aruba un bishita.
Den Region Karibe e tripulashon ta enfoká nan mes riba entre otro operashonnan kontra trafikashon di droga. Forsanan Armá ku esaki ta duna realse na kumplimentu di su debernan konstitushonal, tal manera promoshon i mantenshon di orden públiko internashonal i stabilidat. E operashonnan ta tuma luga ku koperashon di partnernan stratégiko tal manera Wardakosta Region Karibe i ‘Joint Interagency Task Force South (JIATF) Merikano.
Marina Real tin 4 barku patruyero di e klase “Holland”. E (OPV) barkunan patruyero pa oséano, ta barkunan ku por wòrdu desplegá di frma flksibel pa kuido di awanan di kosta. Huntu ku esaki entre otro nan por keda desplegá pa kumpli ku mantenshon di lei, den operashonnan kontra trafikashon di droga, tareanan humanitario entre otro dunando yudansa den emergensia. E aña aki Defensa ya a interseptá 4000 kilo di droga.


text:
Kralendijk – Den 2021, STCB ta bai start ku un investigashon piloto di tres aña ku midimentu di temperatura di playanan i trahando perfil di e distribushon i densidat di e vegetashon na sitionan importante di pone webu na Boneiru. Ku e estudio akí, STCB lo kolektá datonan standarisá pa haña un bista mas amplio riba e efektonan di kambio di klima na sitionan di pone webu.
Temperaturanan di playa por afektá sobrebibensia di turtuga di laman, pa motibu ku e temperatura di inkubashon (esaki ta e temperatura den un nèshi durante e 50-60 dia di e periodo di inkubashon) tin un papel vital den determiná e sekso di e yu di turtuga. Por resumí e determinashon di e sekso serka turtuga di laman en breve komo ‘temperatura kayente pa muhé, temperatura friu pa machu’, ku e nifikashon ku temperatura di nèshi haltu ta kondusí na mas yu muhé. Konsekuentemente temperatura ku ta subi por kondusí pues na un skarsedat di turtuga machu den e populashon di turtuga di laman, afektando asina sobrebibensia di e espesie akí.
Un otro faktor di kambio di klima ku mester tene kuenta kuné ta e disponibilidat di espasio di traha nèshi. Playanan ta dinámiko pa naturalesa, pa e motibu akí e aparensia di un playa ta kambia di un aña pa e siguiente aña. Ora ku tin un balansa, e dinamismo akí no ta afektá e espasio disponibel pa sitio pa traha nèshi, solamente e ta kambia e distribushon di e nèshinan den sierto área. Sinembargo, eroshon, kresementu i distribushon di vegetashon por afektá e espasio ku ta disponibel pa traha nèshi i tambe e produktividat di nèshi. Pa tal motibu, STCB ta bai graba tambe e perfil di e playanan kaminda ta bai instalá aparato pa registrá temperatura.
Kolekshon di dato pa e proyekto piloto akí a start riba 19 di mei 2021 na e playa di register di Klein Bonaire ku instalashon di 40 aparato pa registrá dato. Playa Chikitu i e otro playanan na sùit di Boneiru lo sigui despues, komo ku ta bai instalá un total di 98 aparato pa registrá temperatura na Boneiru. E investigashon piloto akí ta un inisiativa di Inter-American Convention for the Protection and Conservation of Sea Turtles (IAC), un tratado internashonal ku Hulanda a firma i di kua STCB ta un miembro aktivo. Fondo pa e investigashon akí ta bini di WWF-NL.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text: Dialuna madruga polisnan atento a tuma nota di cu lo tin un persona riba tereno di Warda di polis na Macuarima, mesora a alerta e patruyanan riba caya pa tira bista riba un persona cu un short shinishi y un shirt preto den e area, mas tempran tambe tabata tin un informe similar pero cu un auto Altezza blanco of un otro auto color shinishi. Durante cu polisnan tabata tira bista a ronde den e area a spot un auto Nissan Sentra shinishi coriendo den un forma sospechoso y a logra para e auto aki banda di Dowco pero riba caminda grandi. E chauffeur tabata cuadra cu e descripcion duna y ora polis a papia cun’e ela bira nervioso y polis a detene y a hib’e na warda di polis na Macuarima mientras a confisca e auto tambe.


text:
MACUARIMA, ARUBA: Recientemente a termina un curso tocante di “Documenten Controle ( DOC-1)”. E curso aki a wordo duna pa Koninklijke Marechaussee KMAR hunto cu Scol di Polis E.J. Watty Vos. E ta un curso traha y dedica pa personalnan cu ta traha na frontera di Pais Aruba. E ta basa riba con pa reconoce y trata na momento cu haya documentonan falsifica.
E curso tabata uno basta intenso na unda personal di IA (Immigracion Aruba), GNC (Guarda Nos Costa) y KPA (Cuerpo Policial Aruba) a participa y na final a logra pase cu exito. Cu e curso aki e personal ta mas prepara pa asina eleva e seguridad na nos frontera.
Minister di Husticia y Asuntonan Social Sr. Rocco Tjon tabata presente hunto cu e representantenan di KMAR, director di Immigracion Aruba Sr. Hoo, di Guarda Nos Costa Sr. Kramers y di Cuerpo Policial Aruba Sra. Richardson-Baars.
Esnan cu a haya nan certificado:
G.M. TROMP, M.M. MADURO, R.R. CROES, P. HALLEY, I. MADURO, D. PHILLIP, G. SOLOGNIER, M.T. WILLIAM, R. LOPEZ MIRANDA, S.A. BIKKER, G.F. VROLIJK, R.A. KELLY, L. KELLY, G.E. WERLEMAN, N.T. CROES, M. RAS, J.C. WERNET, M. MARIA, L.J. LACLE, M.C. JARZAGARAY
Pabien na tur persona cu a participa. Esaki ta e inicio di e curso aki dentro di poco e parti dos ta inicia pa asina eleva y combati criminalidad na nos frontera.


text:
Minister Dangui Oduber
ORANJESTAD – Ariba Diaranson 22 di Juni, Minister Dangui Oduber tabata tin e grato honor di asisiti na e graduation di Colegio Bon Bini. E mandatario su mes ta un ex alumno di Colegio Bon Bini, caminda cu e la bay kleuter y basis school y e la gradua na 1991. E ta bisa cu p’e ta hopi special pa presencia e evento aki “pasobra Colegio Bon Bini ta e scol basico cu e la bishita pa hopi tempo, y e por comparti untiki di su experiencia.”
E mandatario a duna un speech caminda cu ela conseha e studiante nan pa studia hopi, keda responsabel y goza di e temponan cu nan tin nan dilanti. Educacion semper ta keda e yabi pa exito. Sr. Oduber a conclui e anochi felicitando tur e alumnonan pa nan logro, deseando nan tur hopi exito y cordando nan cu nan ta e futuro di Aruba.
Por ultimo minister Oduber ta duna un danki di curason na tur e maestro y maestra nan cu ta hasi nan esfuerzo tur dia pa educa nos muchanan y hiba pais Aruba dilanti. Danki pa e pasenshi y amor pa educacion.
Minister Dangui Oduber – Invitado na Colegio Bon Bini su anochi di graduacion
Minister Dangui Oduber


text:
Dia 21 di September mi a asumi e responsabilidad pa sirbi nos pueblo como minister di transporte, integridad, naturalesa y asuntonan di adulto mayor. E berdad ta cu mi compromiso cuminsa desde a cuminsa den politica na 2017, riba un plataforma cu ta para pa profesionalismo y positivismo y cu kier hiba politica den forma constructivo, critico y basa riba respet.
Awe, na di 100 dia di gobernacion, e ta un gran honor pa por comparti kiko tur a bin ta tuma lugar, y kiko tur ta bai pasa.
ADULTONAN MAYOR
Mi persona tin un aprecio hopi special pa nos adulto mayornan. E ta un honor pa por sirbi na nan bienestar. Pa prome biaha den historia, Aruba a conoce un ministerio di Asuntonan di Adulto Mayor y tambe un ministerio di Naturalesa, asina nos ta mustra nos compromiso y duna e importancia debido na e temanan aki pa nos Pais.
Nos a declara luna di oktober como luna di adulto mayor. Den e cuadro aki nos a duna muestra di reconocimento na diferente adultonan mayor cu a desplega un bunita trabao den nos comunidad, asina impactando di un forma realmente positivo.
A inicia trabaonan pa establece e “Directie Ouderenzaken”. Tambe a inicia trabou pa instala un helpdesk unda adultonan mayor por ser scucha y ricibi ayudo imediato riba nan necesidadnan diverso. Tambe a inicia trabaounan pa certificacion pa casnan di cuido, asina nos por garantisa un miho calidad di cuido.
Nos adulto mayornan ta nos tesoro cu ta carga di balornan pa nos comunidad cu mester ser cuida y conserva. Pesei nos a tende preocupacionnan di stakeholders manera SABA, Kibrahacha, Cas Marie, FCCA, Fisioterapista y Dokternan, y demas instancianan di cuido pa por establece un maneho Integral.
NATURALESA
Naturalesa ta hopi amplio y bou di e ministerio e ta insera nos sistema di desperdicio, derecho di naturalesa, dierenwelzijn y tambe sector primario manera agricultura, cria y pesca.
Dentro di e prome 100 dianan nos a atende cu e preocupacionnan di fundacionnan cu ta traha cu pushi y cacho, y logra ricibi consensus riba un plan pa sanea e problematica di pushi y cacho riba caya. A logra ricibi aprobacion pa un National Plan for Stray Animals (“NPSA”) cual pronto lo cuminsa wordo efectua. Tambe lo reactiva toezicht y implementacion di Ley di Cacho.
A identifica retonan di Directie Natuur en Milieu y a tuma paso pa fortifica nan capacidad y funcion, manera introduccion di prohibicion di coba buraco sin permiso di DNM. Tambe a sondea posibel solucionnan pa tapa buraconan cu tin habri y restaura bio-diversidad den nos naturalesa. Tambe ta bai logra introduci 4 Ramsar Gebieden nobo y tambe lo expande e Ramsar Gebied di Spaans Lagoen.
Ta trahando activamente riba plan pa sanea e problematica compleho di desperdicio. Pa loke ta trata Serlimar, a logra yega na un acuerdo di pago cu Directie Financiën pa e debenan existente cu pais Aruba, y tambe ta trahando riba un fondo destina pa cancela debenan cu creditornan priva. Lo mester acapara e esfuerzonan aki un reorganisacion di funcionamento di Serlimar pa evita ripiticion di erornan cu a conduci na e situacion actual. Asina por segura e futuro limpiesa di nos pais.
Den deliberacion positivo cu partnernan den reino y internacional, a inicia busceda di colaboracion y asistencia pa sanea e problematica di dump na Parkietenbos y tambe nos plantanan di RWZI cu ta den necesidad pa ayudo financiero pa asina eherce un upgrade necesario.
TRANSPORTE
Bou di e ministerio di transporte nos a cuminsa na identicifica Directie Luchtvaart y Directie Scheepvaart como departamentonan essencial, y a cuminsa na atende cu nan retonan..A acorda pa Directie Luchtvaart haya computernan nobo asina por continua di eherce nan trabou debidamente. Tambe a sera conoci mas di cerca cu e funcionamento di ANSA y lo duna nan tur sosten pa nan meta di keda adelanta den tecnologia y procesonan pa asina garantisa e seguridad den nos espacio aereo.
Planificacion pa drecha accesibilidad y funcionamento di transporte publico – Arubus – ya caba ta andando. Reintroduccion di parkeo organisa – Aruparking – den centro di cuidad tambe ta un prioridad, mirando e necesidad di no solamente comerciantenan, pero tambe cumpradornan. Tambe ta considerando posibilidadnan pa e futuro rol di Arutram.
A inicia un onderzoek universitario pa determina capacidad di carga pa cuanto vergunning por wordo otoroga, sea di T, O, TX, of V. Pronto tambe lo introduci sistema nobo di peticion pa permiso na DTP, usando teconologia na nos disposicion, pa asina promove sistema di transparencia y un maneho mas husto.
Tambe ta considerando reclasificacion y regulacion di algun vehiculo cu actualmente ta clasifica como MF, V of A. Mester yega na balans den locual ta transporte y naturalesa, pa por garantisa cu naturalesa ta wordo salvaguardia, y mantene posibilidad economico pa esnan cu ta gana nan pan di e industria di ATV/UTV’s.
INTEGRIDAD
Un di e carteranan cu mas reto pero di suma importancia pa pueblo ta esun di Integridad. Si por califica un logro den e periodo aki ta cu e palabra integridad a cuminsa haya mas bida den nos comunidad. Ta hopi importante pa nos cuminsa fiha e normanan di integridad y nan balor pa henter nos comunidad.
Si tin algo cu mester remarca, ta cu Integridad no ta tarea di Gobierno so; cuidadano integro, ta crea un pais integro, y na su turno por exigi esaki di su Gobierno tambe.
Di nos parti, nos a inicia e trabou pa establece un Code of Conduct pa ministernan, cual pronto lo wordo concretisa. Nos ta logrando pa finalisa e Landsverordening Bureau Integriteit.
Ministerio di Integridad ta trahando di cerca cu Commissie Corporate Governance pa finalisa e Landsverordening Corporate Governance. Tambe nos a introduci un Commissie cual pronto lo mester bira un Authoriteit pa eleva integridad den e sector publico. Di e mes manera aki nos a introduci y lo keda modernisa e profielschets pa e miembronan di Raad van Commissarissen y Raad van Toezicht den companianan estatal. Esaki ta muestra di e compromiso cu nos tin pa eleva e nivel di integridad.
Pa loke ta trata Bureau di TINO, mi ta sumamente orguyoso di por a forma un team di profesionalnan hoben cu tin e mesun energia y balornan pa yudami logra nos metanan, y realisa nos vision.
No solamente a logra baha gasto di bureau, tambe ta opera cu menos personal cu e maximo proponi, asina trahando mas eficiente posibel. A kita toelagen di personal cu no ta haci uzo corespondiente, y tambe a inculca 25% den salario di contractantenan pa evita cu ta surpasa richtlijnen di BRA.
A reduci e cantidad di DVO den e ministerio TINO na 0, y tambe a inicia trabounan pa introduci richtlijnen nobo pa ministers encuanto uzo di DVO.
Lo continua di sostene Bureau Integriteit Aruba den su trabounan como integriteitskamer. Di e forma aki nos kier 1) hisa calidad di funcionamento, 2) bringa corupcion, y 3) combati nepotismo.
Sinembargo e aspectonan aki ta lastimamente aspectonan di un cultura existente cu nos tin cu cambia. Pa cambia un cultura e ta exigi algo di cada un di nos.
Nos trabou apenas a cuminsa y cu determinacion nos lo logra trece cambio structural pa preveni mal uzo di loopholes den futuro, manera pueblo ta anhela p’e
Como parter di coalicion, cooperacion y comprencion lo ta cardinal
Nos a primiti cambio mescos cu nos a primiti stabilidad. Aunke no ta tur ora por logra tur dos pareu, pero no ta laga afo cu nos mester haci nos maximo esfuerzo. Mescos cu den tur relacion tin situacionan cu bo lo tin cu tira awa den e binja. Pero semper y cuando e ta fomenta desaroyo positivo pa nos Pais.
Den Situacionan cu por ta mustra preto of blanco, nos mester keda buska e shinishi, nos mester keda busca e middle ground. Ora ta tuma descicionnan, nos mester considera tur aspecto cu e lo por impacta nos pueblo, basa riba hecho, no solamente emocion of percepcion.
Den e temporada di recuperacion nos dilanti, Aruba mester di nos tur pa ta obhetivo, positivo y constructivo.
Un danki di curason, y cu nos isla por sigui wordo bendiciona.


text:
E pandemia di Covid-19 a cambia e bida di mayoria hende den un forma of otro. Hopi ta esunnan cu a dicidi pa no laga nan salud y fisico bay atras, y esaki a inspira nan pa haci un rutina di workout. A pasa mas cu un aña desde e pandemia y esaki a trece algun tendencia nobo y interesante di fitness den 2021.
Online Training
E tipo di ehercicio aki ta trece un experencia unico, unda bo ta den e comodidad di bo mesun cas. Bo por wak e lesnan ‘live’ of tambe por wak nan graba. E trend di training online a subi drasticamente door cu durante e pandemia hopi di nos a keda na cas sin acceso na gym.
‘Wearable technology’
E fitness trend aki ta inclui e aparatonan electronico cu e hendenan por bisti manera: Fitbits y smartwatch, cu ta diseña pa colecta data di e persona su salud y ehercicio. E acesorionan aki ta midi bo ‘heart rate’, e cantidad di paso cu bo ta tuma den un dia y e calorianan cu bo ta kima durante e dia.
E actividadnan pafo
Esaki ta wordo categorisa como e hendenan cu ta haci actividad den aire liber, por ehempel canando cu un grupo di hende na Watty Vos Boulevard of Linear Park, core bicicleta, y hiking. Esaki a bira hopi popular den e comienso di 2021 door cu durante e pandemia toch bo por ta social mientras bo ta mantene e protocolnan di distanciamento social.
Training cu bo mesun peso di curpa
Pa esunnan cu kier haci ehercicio sin gasta mucho placa, ‘bodyweight training’ ta un opcion fantastico. Bo mester poco ekipo paso bo ta uzando bo mesun curpa. E ehempelnan di ehercicio di ‘bodyweight’ ta: planks, push-ups, burpees, mountain climbers y squats. E ehercicionan aki ta uza e peso di bo curpa manera resistencia (en bes di uza un peso of resistance bands).
Apps di ehercicio riba ‘smartphone’
E apps aki ta creciendo den popularidad. E contenido ta inclui audio y video cu ta guia bo durante bo ehercicio y ta yuda bo midi bo progreso. Tin un variedad di apps cu ta ofrece diferente sorto di ehercicio manera; yoga, coremento y nutricion.


text:
Gobernador di Aruba, Su Excelencia Alfonso Boekhoudt, awe mainta a huramenta señor Agustin Vrolijk como Gobernador suplente di Aruba. E ceremonia a tuma luga na Cas Ceremonial di Gobernador den presencia di dos miembro di famia di señor Vrolijk. Minister-President di Aruba, señora Evelyna Wever- Croes y e Gobernador suplente anterior, señora Yvonne Laclé-Dirksz tambe tabata presente.
Su Excelencia Agustin Vrolijk ta nombra pa un Decreto Real (Koninklijk Besluit) cu fecha 26 di November 2021 pa eherce e funcion aki entrante 1 di December 2021.